Όλα όσα οι πιλότοι θα ήθελαν να ξέρουμε! - Acrobase\nAcrobase > Ελεύθερος Χρόνος και Ψυχαγωγία > Ταξίδια\nΌλα όσα οι πιλότοι θα ήθελαν να ξέρουμε!\nΜάθετε τι θα ήθελε κάθε πιλότος να γνωρίζουν οι επιβάτες πριν από κάθε πτήση, για την ασφάλεια, τα κινητά τηλέφωνα και για όλα όσα παραπληροφορούν και δημιουργούν παράλογη ανησυχία.\nΕίτε νιώθετε μια κάποια νευρικότητα κατά τη διάρκεια μιας πτήσης, είτε όχι, το σίγουρο είναι ότι θέλετε να διασφαλίσετε τη σίγουρη και ασφαλή άφιξή σας στον προορισμό σας. Υπάρχουν πολλά θέματα που μπορεί να σας απασχολούν όταν ταξιδεύετε με αεροπλάνο: από το τι προκαλεί τις αναταράξεις, μέχρι το ποιος είναι υπεύθυνος για κάθε τι.\nΓια το τι πραγματικά συμβαίνει πίσω από την πόρτα του θαλάμου διακυβέρνησης, οι μόνοι άνθρωποι που μπορούν να σας πληροφορήσουν είναι οι πιλότοι. Δείτε λοιπόν τι λένε οι κυβερνήτες των αεροπλάνων, σχετικά με θέματα που αφορούν στα αεροπορικά ταξίδια.\n1. Οι αναταράξεις είναι ενοχλητικές, αλλά δεν είναι θέμα ασφάλειας.\nΕίστε από εκείνους που γραπώνονται από τα μπράτσα του καθίσματος, κάθε φορά που το αεροπλάνο πέφτει σε κενό αέρα; Οι πιλότοι διαβεβαιώνουν ότι πραγματικά δε χρειάζεται να ανησυχείτε. Αν και οι αναταράξεις είναι μακράν η νούμερο ένα ανησυχία πολλών επιβατών, οι κυβερνήτες το θεωρούν παράξενο, καθώς για εκείνους είναι θέμα «άνεσης» και όχι ασφάλειας. Λένε μάλιστα ότι το άγχος που προκαλείται από μια δύσκολη πτήση με αεροπλάνο, θα μπορούσε να οφείλεται στην κοινή –παράλογη- πεποίθηση ότι οι αναταράξεις μπορεί να σπάσουν ένα φτερό ή να αναποδογυρίσουν το αεροπλάνο, άποψη που όμως δεν ευσταθεί.\nΤα αεροσκάφη υπόκεινται σε εξαιρετικά δύσκολες συνθήκες, κατά τη διάρκεια της δοκιμής τους –πολύ πιο δύσκολες από ό, τι οι πιο έμπειροι πιλότοι θα μπορούσαν να ζήσουν. Στη σπάνια περίπτωση που κάποιος επιβάτης μπορεί να τραυματιστεί κατά τη διάρκεια αναταράξεων, αυτό είναι συνήθως επειδή θα έχει παραλείψει να φορέσει τη ζώνη ασφαλείας –σύμφωνα με την ένδειξη.\n2. Η απογείωση έχει κάποιο ρίσκο. Είναι όμως ιδιαίτερα μικρό.\nΚανένας πιλότος δε θα πει ποτέ ότι οποιοδήποτε μέρος της διαδικασίας μιας πτήσης δεν είναι ασφαλές, αλλά όλοι παραδέχονται ότι η απογείωση είναι το πιο κρίσιμο κομμάτι της. Το αεροπλάνο είναι βαρύ, γεμάτο καύσιμα, πετά σε σχετικά χαμηλή ταχύτητα και οι μηχανές βρίσκονται σε πλήρη ισχύ.\nΜια μηχανική βλάβη λίγο μετά την απογείωση, απαιτεί γρήγορη αναγνώριση της κατάστασης και αποκατάσταση. Για το λόγο αυτό, οι βλάβες της μηχανής ελέγχονται σε προσομοιωτή πτήσης κάθε έξι μήνες με ένα χρόνο. Ωστόσο, σύμφωνα με τους πιλότους, η περίπτωση να συμβεί κάτι, είναι εξαιρετικά σπάνια.\n3. Ο κυβερνήτης δεν έχει αναγκαία περισσότερες ικανότητες από τον συγκυβερνήτη.\nΥπάρχει η εντύπωση ότι ο πρώτος αξιωματικός, αλλιώς γνωστός ως συγκυβερνήτης, είναι μαθητευόμενος, πράγμα το οποίο δε θα μπορούσε να απέχει περισσότερο από την αλήθεια. Οι συγκυβερνήτες είναι πλήρως εκπαιδευμένοι πιλότοι και μπορούν να χειριστούν κάθε θέμα του αεροσκάφους, συμπεριλαμβανομένων των καταστάσεων έκτακτης ανάγκης χειρισμού. Η μόνη διαφορά είναι ότι ο κυβερνήτης έχει την ευθύνη κατά τη διάρκεια της συγκεκριμένης πτήσης.\n4. Οι πιλότοι δε συνεργάζονται με το ίδιο πλήρωμα θαλάμου διακυβέρνησης κάθε φορά.\nΌταν οι πιλότοι οργανώνουν το πρόγραμμά τους, μπορούν να ζητάνε να πετάνε με συγκεκριμένα μέλη του πληρώματος, αλλά οι αιτήσεις έχουν να κάνουν με την αρχαιότητα μόνο. Οι περισσότεροι κυβερνήτες και συγκυβερνήτες δεν γνωρίζουν ο ένας τον άλλον και συναντιούνται την ημέρα της πτήσης ή λίγες ημέρες πριν.\nΚαι ανεξάρτητα από το πόσο φιλικός μπορεί να ακούγεται ο κυβερνήτης από το μεγάφωνο, η ατμόσφαιρα στο πιλοτήριο μπορεί μερικές φορές να είναι αρκετά τεταμένη. Μπορεί για παράδειγμα δύο άτομα να μην ταιριάζουν ή να μη συμπαθεί το ένα το άλλο και αυτό να σημαίνει αρκετές ώρες σιωπής κατά τη διάρκεια της πτήσης.\nΩστόσο, οι πιλότοι διαβεβαιώνουν ότι, παρά τα προσωπικά συναισθήματα, τόσο ο κυβερνήτης, όσο και ο συγκυβερνήτης, υπακούνε πάντα στο πρωτόκολλο, όταν πρόκειται για κάποια διαδικασία πτήσης και αν υπάρχει διαφωνία, ο κυβερνήτης έχει τον τελευταίο λόγο.\n5. Μόλις το αεροσκάφος βρεθεί στο ύψος που πρέπει, οι πιλότοι δεν έχουν συνεχώς τα μάτια τους κολλημένα στο τζάμι.\nΌταν το αεροσκάφος έχει φτάσει στο ύψος πλεύσης του, δεν είναι απαραίτητο για τους πιλότους να παρακολουθούν τον ορίζοντα αυστηρά. Εκτός από την επικοινωνία με τον πύργο έλεγχου και την παρακολούθηση του αεροσκάφους, οι πιλότοι μπορούν να διαβάζουν την εφημερίδα τους ή να λύνουν σταυρόλεξο!\nΤο να ασχολούνται με διάφορα πράγματα, κάνει τους πιλότους να βρίσκονται σε εγρήγορση. Άλλες φορές πάλι, όταν ο ήλιος είναι πολύ ισχυρός, μπορεί οι πιλότοι να βάζουν συνειδητά κάτι μπροστά στο τζάμι για να καλύπτει το έντονο φως. Με τον αυτόματο πιλότο, στην πραγματικότητα, δεν χρειάζεται να κοιτάει κανείς έξω από τα παράθυρα, μέχρι λίγο πριν την προσγείωση.\nΦυσικά αυτό δε σημαίνει ότι το πιλοτήριο μένει ποτέ άδειο. Μάλιστα στις πτήσεις μεγάλων αποστάσεων, χρειάζονται παραπάνω μέλη στο πλήρωμα –ο αριθμός εξαρτάται από τη διάρκεια της πτήσης- που εναλλάσσονται, ώστε να έχουν επαρκή χρόνο για να ξεκουραστούν.\n6. Όπως σε κάθε δουλειά, έτσι και σε αυτή του πιλότου, ο μισθός έχει διακυμάνσεις.\nΣίγουρα θα έχετε ακούσει φήμες ότι οι πιλότοι παίρνουν ιδιαίτερα χαμηλούς, είτε ιδιαίτερα υψηλούς μισθούς. Αλλά όπως και σε κάθε άλλο επάγγελμα, οι αμοιβές ποικίλλουν και εξαρτώνται από την εταιρεία για την οποία εργάζονται και από την αρχαιότητά τους.\nΓενικά, εάν ένας πιλότος εισέρχεται στο επάγγελμα μετά από στρατιωτική θητεία, προσπερνά το στάδιο του να είναι εκπαιδευτής πτήσεων ή να πιλοτάρει αεροπλάνα που μεταφέρουν εμπορεύματα, κάτι που συμβαίνει με τους πιλότους που εισέρχονται στο επάγγελμα απευθείας σε πολιτικά αεροπλάνα. Μην ανησυχείτε πάντως γιατί όλες οι αεροπορικές εταιρείες λειτουργούν με τους ίδιους ομοσπονδιακούς αεροπορικούς κανονισμούς.\n7. Ο αυτόματος πιλότος δεν αντικαθιστά ποτέ τον πραγματικό πιλότο.\nΑν υπάρχει μια μεγάλη αναλήθεια για τις πτήσεις, αυτή είναι ότι ο αυτόματος πιλότος φροντίζει για τα πάντα, κάτι που πρόκειται για εντελώς παραπλανητική άποψη. Αν και η ρύθμιση του αυτόματου πιλότου -η οποία βοηθά στα πάντα, από κάθετη και οριζόντια πλοήγηση, μέχρι έλεγχο της ταχύτητας- μπορεί να βελτιώσει τις ικανότητες του πιλότου, αυτό δε σημαίνει ότι μπορεί κανείς να μπει στο αεροπλάνο και να πατήσει ένα κουμπί για να «πετάξει». Επιπλέον, οι τύποι των αεροπλάνων είναι πολύ διαφορετικοί μεταξύ τους και απαιτούν ειδική εκπαίδευση με προσομοιωτή.\n8. Οι πιλότοι και το προσωπικό των εταιρειών, αντιπαθούν τις αλλαγές στις πύλες και τις καθυστερήσεις, όπως ακριβώς κι εσείς.\nΟι επιβάτες των αεροπορικών εταιρειών δεν είναι οι μόνοι που ενοχλούνται από τις καθυστερήσεις και τις αλλαγές στις πύλες, οι οποίες βέβαια δεν οφείλονται σε κάποια ιδιοτροπία. Κάθε αλλαγή απαιτεί πολύ περισσότερη δουλειά από την πλευρά της αεροπορικής εταιρείας, παρά από την πλευρά του επιβάτη. Το catering, ο μηχανικός έλεγχος, τα καύσιμα, οι αποσκευές, τα πληρώματα των πτήσεων, όλα πρέπει να επανεκτιμηθούν.\nΣύμφωνα με τους ειδικούς, οι αλλαγές στην πύλη μπορεί να οφείλονται σε διάφορους παράγοντες: ένα αεροσκάφος χρειάζεται πρόσθετη συντήρηση ή επιθεώρηση, η πτήση έχει καθυστερήσει από τον έλεγχο της εναέριας κυκλοφορίας λόγω καιρού, ή απαιτούνται συμπληρωματικοί έλεγχοι ασφάλειας για τους επιβάτες. Και παρά τα όσα μπορεί να έχετε ακούσει, οι καθυστερήσεις δεν είναι ευχάριστες ούτε για τους πιλότους.\n9. Οι επιβάτες πραγματικά χρειάζεται να απενεργοποιούν τα κινητά τους.\nΑν και είναι σχεδόν απίθανο ένα σήμα από κινητό τηλέφωνο να επηρεάσει τα συστήματα του αεροσκάφους και τη διαβίβαση δεδομένων, είναι καλύτερα να λαμβάνονται όλες οι προφυλάξεις. Κατά τη διάρκεια της πτήσης, τα κινητά τηλέφωνα θα πρέπει να είναι πάντα απενεργοποιημένα ή σε «λειτουργία αεροπλάνου», η οποία απενεργοποιεί οποιαδήποτε ασύρματα χαρακτηριστικά (σύμφωνα με τους κανονισμούς των αεροπορικών εταιρειών), ενώ σας επιτρέπει να ακούτε μουσική ή να βγάζετε φωτογραφίες.\nΗ έκκληση να κλείνετε όλες τις ηλεκτρικές συσκευές, κατά τη διάρκεια της απογείωσης και της προσγείωσης ωστόσο, είναι μια διαφορετική ιστορία. Ο σημαντικότερος λόγος που ζητάνε να αποθηκεύσετε το laptop σας είναι για να μην προκαλέσει κάποιο τραυματισμό σε περίπτωση ξαφνικής επιτάχυνσης του αεροσκάφους, ενώ για τα MP3 players δεν υπάρχει κανένα πρόβλημα, αλλά συνήθως ζητάνε να τα κλείσετε για να μπορείτε να ακούτε τις οδηγίες ασφαλείας.\nΟι παρακάτω χρήστες έχουν πει 'Ευχαριστώ' στον/στην justin για αυτό το μήνυμα:\nΌλες οι ώρες είναι GMT +3. Η ώρα τώρα είναι 07:20.


Ο Γεώργιος Παπανικολάου ήταν ο αδιαμφισβήτητος προστάτης των γυναικών | ΥΔΡΟΓΕΙΟΣ 106,9 FM\nΟ Γεώργιος Παπανικολάου ήταν ο αδιαμφισβήτητος προστάτης των γυναικών\nΣτις 13 Μαίου του 1883, στην Κύμη της Εύβοιας, γεννιέται ένα παιδί που θα αποδειχτεί ο μεγαλύτερος προστάτης των γυναικών. Προστάτης κανονικός. Ένας άγιος απ΄αυτούς που δεν περιμένεις αιώνια τα θαύματα του αλλά τα συναντάς καθημερινά εδώ και έναν αιώνα περίπου. Και θα τα συναντάς εις τον αιώνα των αιώνων. Ο Γεώργιος Παπανικολάου, είναι ο άνθρωπος που ανακάλυψε την πρωτοποριακή κυτταροδιαγωνιστική μέθοδο, για τον πρώιμο εντοπισμό του καρκίνου του τραχήλου της μήτρας: Το περίφημο Τεστ Παπ.\nΑυτό στο οποίο όχι απλά υποκλίθηκε και συνεχίζει να υποκλίνεται ολόκληρη η επιστημονική κοινότητα αλλά που αποτελεί σωτηρία για τη ζωή εκατομμυρίων γυναικών στον κόσμο. Με μία απλή εξέταση, την οποία οι πάντα συγκρατημένοι σε τέτοια θέματα, Αμερικανοί, τη συνιστούν πλέον στις γυναίκες από 21 έως 65 ετών, ο Δρ. Παπανικολάου, έσωσε και συνεχίζει να σώζει ζωές. Μαζί και να μας κάνει υπερήφανους ως Έλληνες. Ο Γεώργιος Παπανικολάου δεν αποφάσισε να γίνει γιατρός. Γεννήθηκε γιατρός. Κι ήταν τέτοια η επιθυμία του να προσφέρει το μέγιστο δυνατό στην ανθρωπότητα, που όταν ο πατέρας του, Νικόλαος επίσης γιατρός, του πρότεινε να ακολουθήσει το δρόμο του στρατιωτικού γιατρού, ο ίδιος το αρνήθηκε κατηγορηματικά, με ένα γράμμα στο οποίο μεταξύ άλλων έγραψε:\nΊσως γι’αυτό και πατέρας του, αποφάσισε όχι απλώς να στηρίξει τον γιο του σε αυτή την κατεύθυνση αλλά να θυσιάσει όλες τις οικογενειακές οικονομίες, ώστε ο Γεώργιος Παπανικολάου να μεταβεί στη Γερμανία για ανώτερες σπουδές. Με την στήριξη της οικογένειας του, ο Γεώργιος, θα ολοκληρώσει τις σπουδές του και θα μπει στη μάχη κατά του θηρίου που λέγεται «καρκίνος». Μια μάχη στην οποία ουδέποτε παρέδωσε τα όπλα…\nΑκόμη και τις στιγμές που ως φτωχός μετανάστης στις ΗΠΑ, αναγκάστηκε παράλληλα με την προσπάθεια του να ανελιχθεί επιστημονικά, να πουλάει χαλιά και να ράβει κουμπιά έναντι 5 δολαρίων την εβδομάδα. Ο Γεώργιος Παπανικολάου, ήξερε ότι πάλευε με στόχο, αυτό για το οποίο είχε έρθει στον κόσμο: Να σώσει ζωές. Να σώσει γυναίκες. Κι αυτό δεν θα του το στερούσε κανείς. 137 χρόνια μετά τη γέννηση του ο Γεώργιος Παπανικολάου, δεν πέρασε απλά στην Ιστορία αλλά κατέκτησε την αθανασία.\nΚαι κάθε φορά που ένα κορίτσι σώζεται, αυτός ο σπουδαίος Έλληνας χαμογελά στο πλάι του Θεού…\nΠροηγούμενο Προηγούμενο Tα ζώδια σήμερα Σάββατο 16 Μαΐου: Παρθένοι, οι υψηλές προσδοκίες δύσκολα θα επιτευχθούν\nΕπόμενο Επόμενο Πήγαινε… βόλτα τις γλάστρες με τα χασισόδενδρα στα Χανιά


Παπούτσια Badgley Mischka - Confetissimo - γυναικείο ιστολόγιο\nΠαπούτσια Badgley Mischka\nΗ μάρκα μόδας Badgley Mischka γεννήθηκε στο 1988, όταν οι σχεδιαστές James Bear και Mark Bagley αποφάσισαν να συνεργαστούν. Από τότε, αυτή η μοντέρνα αμερικανική μάρκα είναι μία από τις πιο διάσημες. Ρούχα, καθώς και παπούτσια από Badgley Mischka - είναι ένα αναγνωρισμένο πρότυπο καλή γεύση.\nBadgley Mischka Παπούτσια\nΤα μοντέρνα παπούτσια από την Badgley Mischka θέλουν να έχουν κάθε γυναίκα μόδας στην ντουλάπα της. Αυτή η μάρκα έχει γίνει δημοφιλής λόγω του συνδυασμού κλασικών μορφών και σύγχρονων, ασυνήθιστων λεπτομερειών. Badgley Mischka παπούτσια έχουν συνήθως ένα πολύ κομψό παπούτσι, το οποίο οπτικά slims το πόδι, τονίζει την ομορφιά του ανελκυστήρα, καθώς και το τακούνι του μέτριου ύψους. Έτσι σε τέτοια παπούτσια θα είναι άνετο να περπατάς ακόμα και όλη τη μέρα.\nΦυσικά, τα παπούτσια Badgley Mischka είναι συνήθως παπούτσια για γιορτές και όχι για καθημερινή χρήση. Αυτό εξηγεί την επιλογή των υλικών.\nΤα μοντέλα παπουτσιών από αυτή τη μάρκα είναι συχνά κατασκευασμένα από σατέν, διακοσμημένα με λουλούδια από ύφασμα και τόξα. Επίσης, οι σχεδιαστές αγαπούν όλα τα είδη καρφίτσες, τα οποία είναι συνδεδεμένα με τα δάχτυλα ή τα τακούνια των υποδημάτων και δίνουν στα παπούτσια μια εκλεπτυσμένη, λεπτή γυαλάδα.\nΠαπούτσια Γάμου Badgley Mischka\nΙδιαίτερα αξίζει να σημειωθεί η συλλογή των παπούτσια γάμου Badgley Mischka. Τα παπούτσια για τις νύφες έχουν ένα τεράστιο αριθμό επιλογών σχεδιασμού, πέλματα και ύψος τακουνιού, έτσι ώστε κάθε κορίτσι να είναι σε θέση να επιλέξει το μοντέλο ακριβώς για τις ανάγκες της.\nΤα παπούτσια είναι συνήθως από σατέν λευκό ή κρεμ χρώμα, διακοσμημένα με πλούσια και όμορφα καρφίτσες. Μια νύφη που θέλει να φανεί τέλεια στο γάμο θα πρέπει σίγουρα να κοιτάξει τα παπούτσια γάμου από Badgley Mischka, επειδή αυτό είναι το πρότυπο της κομψότητας και της τελειοποίησης και τρυφερότητα και ρομαντισμό σε ένα μπουκάλι.


Συνεργασία του Αρχιπελάγους με το Πανεπιστήμιο Cukurova της Τουρκίας στη γεωργική και περιβαλλοντική έρευνα - Ικαριακή Ραδιοφωνία\nikariaki.gr 10 Δεκεμβρίου 2014\tΑρχιπέλαγος\nΤη Σάμο και το Ινστιτούτο Θαλάσσιας Προστασίας, Αρχιπέλαγος επισκέφθηκε τις προηγούμενες ημέρες,αντιπροσωπεία ακαδημαϊκών, με επικεφαλής τον πρύτανη του Πανεπιστημίου Cukurova, που εδρεύει στα Άδανα της Τουρκίας. Το Πανεπιστήμιο Cukurova αποτελεί ένα από το μεγαλύτερα, από τα 200 και πλέον πανεπιστημιακά ιδρύματα της Τουρκίας με περισσότερους από 60.000 φοιτητές, ενώ θεωρείται ένα από τα πλέον δραστήρια στο τομέα της γεωπονίας και της γεωργικής εκπαίδευσης παγκοσμίως.\nΤο Αρχιπέλαγος είχε ξεκινήσει τη συνεργασία με το γνωστό Πανεπιστήμιο της γειτονικής χώρας πριν από δέκα χρόνια. Στο πλαίσιο αυτό, πραγματοποιήσαμε, το προηγούμενο Σαββατοκύριακο, μία σειρά από συναντήσεις εργασίας με τον πρύτανη, τον αντιπρύτανη και έναν καθηγητή του τμήματος βιολογίας του Πανεπιστημίου. Κατά τη διάρκεια των συναντήσεων, είχαμε την ευκαιρία να πραγματοποιήσουμε και επισκέψεις σε οικοσυστήματα ιδιαίτερου ενδιαφέροντος και υψηλής βιοποικιλότητας της Σάμου.\nΤαυτόχρονα, αποφασίσαμε από κοινού να επεκτείνουμε τη συνεργασία μας στον τομέα της γεωργικής έρευνας. Πιο συγκεκριμένα, συμφωνήσαμε στην υλοποίηση μίας σημαντικής δράσης ανταλλαγής τεχνογνωσίας, εμπειρίας και επιστημονικών δεδομένων, στον τομέα της έρευνας και της προστασίας του τοπικού φυτογενετικού υλικού. Στόχος μας αποτελεί η μελέτη και καταγραφή των ιδιαίτερων συγκριτικών χαρακτηριστικών των τοπικών ποικιλιών καλλιεργήσιμων φυτών, σε διαφορετικές συνθήκες καλλιέργειας, στα νησιά του Αιγαίου και τα τουρκικά παράλια.\nPrevious Η Ελληνίδα (από τη Σάμο) που δημιούργησε το “Wikipedia της Τέχνης”\nNext Ο Σπ. Σπυρίδων στη Σύρο για τον εορτασμό του Αγ. Νικολάου


Ημέρα εκλογών σήμερα. Χιλιάδες Ελλήνων στις κάλπες – tomsnews.de\nΗμέρα εκλογών σήμερα. Χιλιάδες Ελλήνων στις κάλπες\n24 Σεπτεμβρίου 2017 Bill Ottos\nΟι Έλληνες της Γερμανίας εκτιμώνται στους 400.000. Το πρόβλημα είναι ότι “εκτιμώνται”.\nΣτην Ελλάδα σοβαρή στατιστική υπηρεσία δεν είχαμε ποτέ (διαβάστε δηλώσεις αυτών που ηγήθηκαν της υπηρεσίας) οπότε οι αριθμοί πιθανώς να μην είναι ακριβείς.\nΠροσωπικά θεωρώ ότι είμαστε περισσότεροι (περί τους 600.000), 30.000 εξ’ αυτών μόνο στο Ντίσελντορφ.\nΣτη χώρα αυτή αν γεννιόσουν (όπως εγώ) έπαιρνες την υπηκοότητα αμέσως (όπως την πήρα και εγώ). Αν παντρευόσουν Γερμανίδα (ή Γερμανό αντίστοιχα) έπαιρνες την υπηκοότητα εντός τριών ετών. Δεν γνωρίζω αν άλλαξε κάτι σε αυτό. Σήμερα από ότι γνωρίζω θέλει να κάνεις και ένα υποτυπώδες τεστ γλώσσας.\nΣε περίπτωση που δεν συνέβαινε τίποτε από τα παραπάνω υπηκοότητα έπαιρνες στα 8 χρόνια.\nΕίμαστε πλέον χιλιάδες (πιθανώς δεκάδες) που έχουμε υπηκοότητα άρα και δικαίωμα ψήφου.\nΟι Έλληνες κατέχουμε στη χώρα αυτή πολλές ισχυρές θέσεις. Οι πραγματικά ισχυροί Έλληνες εδώ δεν κάνουν θόρυβο. Απλά δουλεύουν.\nΕπιχειρηματίες, μηχανικοί, πολιτικοί (σε επίπεδο δήμων), γιατροί, δικηγόροι, σχεδιαστές κτλ. Για παράδειγμα ο δήμος του Ντίσελντορφ έχει δημοτικό σύμβουλο Έλληνα στην κυβερνώσα παράταξη και μάλιστα δεξί χέρι του δημάρχου. Είμαστε παντού αλλά δεν το φωνάζουμε.\nΈχουμε γνωριμίες και επηρεάζουμε πολύ κόσμο λόγω των θέσεων.\nΣήμερα καλούμαστε στην κάλπη. Μου έστειλαν και την σχετική επιστολή για να ψηφίσω και φυσικά θα πάω.\nΑπό το πρωί έβαλα το καθαρό μου βρακάκι. Θα ξυριστώ κιόλας για να είμαι καύλα σκέτη και θα πάω.\nΤα λέμε στην κάλπη φίλοι μου!\nPosted in: Γερμανία Filed under: elections, german\nMain Tower το πιο όμορφο αξιοθέατο σε ολόκληρη την Φρανκφούρτη\nΠοιο το μεγαλύτερο εμπόδιο που συναντήσατε σε όλη αυτή την ιστορία;\nΝα παλεύετε με όποιο τρόπο για το δίκιο σας, τουλάχιστον θα σας σέβονται\nTo 1887 το “made in Germany” αποτελούσε σήμανση κακής ποιότητας προϊόντος\nΤο γερμανικό “Κοράνι” μίλησε. Η Γερμανική παιδεία για τις κλωτσιές.\nΜαθήματα Γερμανικών. Σορτ οφ\nΕπιστρέφοντας από λειτουργό του κράτους. Άλλο ένα πρωινό με οπαδό της AfD (δαγκωτό)\nΓερμανική κουλτούρα. Πόσο διαφορετική από όσα έχω ζήσει στην πανέμορφη Ελλάδα μας\nΕπιστρέφοντας από την ΑΟΚ (Γερμανικό ΙΚΑ). Οδηγός αντιμετώπισης δημοσίων υπαλλήλων Γερμανίας.\nΣυνελήφθη ο εκβιαστής που είχε μολύνει βρεφικές τροφές στη Γερμανία. Οι κάμερες «έδωσαν» τον 55χρονο\nΒόλφγκανγκ Σόιμπλε καπούτ. Πέτερ Αλτ Μάγιερ ο νέος υπηρεσιακός υπουργός οικονομικών.\n← Συμμαζεύοντας το καλωδιομπάχαλο! Το γραφείο μου\nΕτήσια συνάντηση φίλων του tomsnews →


dc.contributor.advisor Κωνσταντινόπουλος, Βασίλειος\ndc.contributor.author Μπλάνας, Θεόδωρος\ndc.description.abstract Στην παρούσα διπλωματική εργασία αναλύονται τα χαρακτηριστικά της αθηναϊκής πολιτικής, οι λόγοι που οδήγησαν στη μεταστροφή της καθώς και ηθικά θέματα ισχύος και δικαίου. Στο πρώτο μέρος της εργασίας καταγράφονται τα σύγχρονα ρεύματα της διεθνούς θεωρίας, η επιρροή που άσκησε ο Θουκυδίδης σε αυτά καθώς και η τοποθέτηση του ιδίου του Θουκυδίδη αλλά και των συμμετεχόντων του πολέμου μέσα στο εν λόγω θεωρητικό πλαίσιο. Στο δεύτερο μέρος εξετάζεται αφενός η στρατηγική των δυο αντιμαχόμενων πλευρών και η εξέλιξη αυτής κι αφετέρου, τα αίτια που οδήγησαν στο πόλεμο τα οποία αποτέλεσαν αντικείμενο κριτικής του ίδιου του ιστορικού. Στο τρίτο μέρος παρουσιάζεται η πρώτη φάση της αθηναϊκής πολιτικής, αυτή της Realpolitik, ο τρόπος έκφρασής της στους λόγους του κυρίαρχου εκπροσώπου της, του Περικλή αλλά και ο λόγος των Αθηναίων πρέσβεων στη Σπάρτη. Στο τέταρτο και τελευταίο μέρος αναλύεται η Machtpolitik της Αθήνας βάσει τριών περιστατικών που καταδεικνύουν τη μετάπτωση της Αθηναϊκής ηγεμονίας σε τυραννία, τους λογούς που οδήγησαν σε αυτή τη μακιαβελική πολιτική και την καταδίκη της από το Θουκυδίδη. Στο έργο του ο Θουκυδίδης επεδίωξε κι επέτυχε να καταδείξει τα κρίσιμα όρια που διαχωρίζουν τις δυο αυτές πολιτικές κατευθύνσεις, οι οποίες οδήγησαν από τη πλήρη επιδοκιμασία στην απόλυτη καταδίκη και το χαμό της Αθηναϊκής αυτοκρατορίας. el\ndc.subject Θουκυδίδης , 470-394 π.Χ. -- Ιστορία του Πελοποννησιακού Πολέμου el\ndc.subject Ελλάδα -- Ιστορία -- Αθηναϊκή ηγεμονία, 479-431 π.Χ. el\ndc.subject Ελλάδα -- Ιστορία -- Πελοποννησιακός Πόλεμος, 431-404 π.Χ. -- Ιστοριογραφία el\ndc.subject Αθήνα (Ελλάδα) -- Πολιτική και διακυβέρνηση el\ndc.subject Αθήνα (Ελλάδα) -- Ιστορία el\ndc.title Η αθηναϊκή ηγεμονία : Από τη Realpolitik στη Machtpolitik el\ndc.contributor.committee Ευσταθίου, Αθανάσιος\ndc.subject.keyword Αρχαία Αθήνα el\ndc.subject.keyword Αθηναϊκή ηγεμονία el\ndc.subject.keyword Πολιτική και διακυβέρνηση el\ndc.subject.keyword Θουκυδίδης , 470-394 π.Χ. el\ndc.subject.keyword Ιστορία του Πελοποννησιακού Πολέμου el\ndc.subject.keyword Αθήνα (Ελλάδα) -- Ιστορία el


ΕΙΣΤΕ ΕΔΩ: ΣΥΝΕΝΤΕΥΞΕΙΣ ΑΛΛΟΙ «Το χρονικό μιας φιλίας» του Γιώργου Δέρπαπα με τον Γιώργο Βογιατζόγλου\n«Το χρονικό μιας φιλίας» του Γιώργου Δέρπαπα με τον Γιώργο Βογιατζόγλου\tΠΑΡΑΣΚΕΥΗ, 09 ΙΑΝΟΥΑΡΙΟΣ 2015 16:13\tΣοφία Κοζάκη\tΗ αναδρομική παρουσίαση του Γιώργου Δέρπαπα μέσα από τα έργα που έχει στη συλλογή του ο Γιώργος Βογιατζόγλου ήταν προγραμματισμένη εδώ και καιρό. Ο ίδιος μάλιστα ο καλλιτέχνης, αν και δεν συνήθιζε τις κοσμικές εμφανίσεις, είχε την επιθυμία να βρεθεί στα εγκαίνιά της έστω και για είκοσι λεπτά για να τιμήσει τον φίλο του αλλά και να «ρίξει» μια συνολική ματιά στο έργο του.\nΞαφνικά στις 20 Σεπτεμβρίου 2014 όλα άλλαξαν. Ο σπουδαίος αυτός ζωγράφος του φανταστικού ρεαλισμού έφυγε από τη ζωή. Η έκθεση έγινε για τον συλλέκτη και στενό φίλο του Γιώργου Δέρπαπα, Γιώργο Βογιατζόλου, μια υποχρέωση απέναντι στον φίλο του, αυτόν τον γίγαντα της τέχνης, όπως τον αποκαλεί. Στη συνέντευξη που παραχώρησε στα Νέα της Τέχνης, ο Γ. Βογιατζόγλου μας μίλησε για τον φίλο του, τη γνωριμία τους και το εντυπωσιακό έργο που άφησε πίσω του.\nΜε τον Γιώργο Δέρπαπα σας ένωνε μια δυνατή και ξεχωριστή φιλία. Μιλήστε μας λίγο για αυτόν τον σπουδαίο ζωγράφο.\n-Μιλάμε για τον Γιώργο Δέρπαπα, μεγάλος φίλος, μεγάλος καλλιτέχνης. Δυστυχώς η απώλεια του είναι πάρα πολύ μεγάλη, αλλά το ευτύχημα είναι ότι άφησε ένα τόσο μεγάλο έργο πίσω του που θα έχουμε να το σπουδάσουμε, να το διαβάσουμε και να μας διδάξει, γιατί ήταν ένας σπουδαίος ζωγράφος. Τον αγαπούσα υπερβολικά. Ξεκίνησα ως λάτρης του έργου του και εν συνεχεία γίναμε πάρα πολύ καλοί φίλοι. Η φιλία μας πάει 20 χρόνια πίσω. Σταθερή φιλία, σχεδόν κάθε εβδομάδα βρισκόμασταν. Σαν χαρακτήρας βέβαια ήταν λίγο δύσκολος, πολύ εσωστρεφής και δεν δεχότανε πολλά πολλά. Άλλοι λένε ότι ήταν και δύστροπος σαν χαρακτήρας, εγώ βέβαια δεν το ένιωσα γιατί και με αγαπούσε και τον αγαπούσα. Ήταν πολύ πνευματικός άνθρωπος, ολιγομίλητος, αλλά αυτά τα λίγα που έλεγε ήταν επί της ουσίας. Απ’ το ατελιέ του δεν έβγαινε, αλλά στα εγκαίνια αυτής της προγραμματισμένης έκθεσης είχε επιθυμία να έρθει έστω και για λίγο. Πολύ δουλευταράς, ακόμα και δύο μέρες πριν τον θάνατό του ζωγράφιζε. Πώς έγινε η γνωριμία σας; -Πρωτοείδα έργο του στο σπίτι της αδερφής μου πριν από 25 χρόνια. Με εντυπωσίασε τόσο πολύ που είπα στην αδερφή μου ότι πρέπει να τον γνωρίσω αυτόν τον ζωγράφο. Και έτσι βρεθήκαμε, πρώτη φορά στο αεροδρόμιο της Μυκόνου, με οδήγησε στο σπίτι του και εκεί έγινε και η πρώτη παραγγελία. Μετά οι παραγγελίες διαδέχονταν η μία την άλλη. Και έτσι μαζευτήκανε περί τα 70 έργα, τα οποία και εκθέτουμε τώρα στην Πινακοθήκη. Είμαι πολύ περήφανος που εκθέτω Γιώργο Δέρπαπα, και είναι επίσης και η πρώτη φορά που δείχνω αυτά τα έργα στο ευρύ κοινό. Τι ξεχωρίζετε στη δουλειά του;\n-Ο Γιώργος Δέρπαπας στη ζωγραφική του έχει Βυζάντιο, αρχαία Ελλάδα, σύγχρονη Ελλάδα. Αυτό που με εντυπωσίασε ήταν τα χρώματά του. Είναι κολορίστας πρώτης γραμμής. Έχει μια αρμονία στα χρώματά του που είναι απίστευτη. Τα θέματά του είναι ελληνικά, έχει κάνει και πολλά τοπία, αλλά και θρησκευτικά. Στα θρησκευτικά θέματα στράφηκε δυστυχώς όταν έχασε έναν γιο του. Πόσα έργα του Γιώργου Δέρπαπα έχετε στη συλλογή σας;\n-Συνολικά έχω 70 έργα, όχι μόνον λάδια, αλλά και γλυπτά, από τα ελάχιστα που είχε κάνει, σχέδια με μολύβι, ψηφιδωτά επίσης από τα λίγα που είχε φτιάξει, και χαρακτικά της περιόδου ’60-’70. Στη συλλογή υπάρχουν και κάποια ημιτελή έργα, τα οποία δεν ήθελε να τα ξαναπιάσει γιατί ανήκαν στην περίοδο που εμφάνισε το πάρκινσον.\nΣτην έκθεση που παρουσιάζετε στην Πινακοθήκη σας τι θα δούμε;\n-Η έκθεση ξεκίνησε στις 20 Οκτωβρίου και θα ολοκληρωθεί στις 20 Ιανουαρίου 2015. Την επιμελήθηκε η κ. Ελένη Κυπραίου, συνέβαλα κι εγώ. Στο σημείο αυτό θα ήθελα να πω και δυο λόγια για την κ. Κυπραίου. Είναι η διευθύντρια της Πινακοθήκης μας και μας έχει δώσει νέα πνοή και νέο αέρα προς τα έξω. Η έκθεση συνοδεύεται από έναν ωραίο κατάλογο εις μνήμην του Γιώργου Δέρπαπα, με κείμενα δικά μου, της Ελένης Κυπραίου και της Μπίας Παπαδοπούλου. Στο στήσιμο της έκθεσης δώσαμε ιδιαίτερη βαρύτητα στο χρώμα, θέλαμε να ισορροπούν δηλαδή τα έργα χρωματολογικά. Τα έργα του έχουν έντονο χρώματα και θέλαμε να τα ταιριάξουμε για να έχουμε ένα αρμονικό και αισθητικό αποτέλεσμα. Στην έκθεση παρουσιάζεται ολόκληρη η συλλογή μου με τα έργα του Γ. Δέρπαπα.\n* Το πρόγραμμα της Πινακοθήκης Βογιατζόγλου περιλαμβάνει, όπως σε κάθε σεζόν, τρεις εκθέσεις. Η φετινή σεζόν ξεκίνησε με την αναδρομική του Γιώργου Δέρπαπα (έως 20/01/15) και συνεχίζει με μια ομαδική τριών νέων ανερχόμενων καλλιτεχνών, των Αχιλλέα Πιστώνη, Βασίλη Σελιμά και Αντώνη Τσακίρη (Φεβρουάριο-Μάιο). Τη σεζόν επρόκειτο να ολοκληρώσει μια έκθεση του Κώστα Πανιάρα, αλλά δυστυχώς τους διοργανωτές πρόλαβαν τα γεγονότα, οπότε τη θέση της θα πάρει κάποια άλλη έκθεση, της οποίας το περιεχόμενο δεν είχε οριστικοποιηθεί μέχρι τη στιγμή που πραγματοποιήθηκε αυτή η συνέντευξη.


Δυνατότητες αύξησης του ΑΕΠ έως 2,5% προβλέπει η Τράπεζα της Ελλάδος - TheNewspaper.gr\n-171 min. ago-«Αδειάζει» η Unesco την Τουρκία για τη μετατροπή της Αγίας Σοφίας σε τζαμί\n-163 min. ago-Σεισμική δόνηση 3,5 Ρίχτερ στη Μυτιλήνη\n-152 min. ago-Ο ΕΜΑ ενέκρινε τη χρήση του εμβολίου της Moderna για εφήβους\n-142 min. ago-Περιφέρεια Θεσσαλίας: έργα ανάπτυξης σε Καρδιτσομάγουλα – Αγία Τριάδα, Μέγα Ποταμό και Βουβουλίνας\n-139 min. ago-Λάκης Λαζόπουλος – Χριστόφορος Παπακαλιάτης: Συνάντηση «κορυφής» στο Instagram – Σπάνια φωτογραφία\n-133 min. ago-Το Συμβούλιο Ασφαλείας του ΟΗΕ καταδικάζει την Τουρκία για τα Βαρώσια\n-128 min. ago-Η Σμαράγδα Καρύδη δηλώνει: «Είμαι εναντίον του αντιεμβολιαστικού κινήματος»\n-127 min. ago-Ρέματα στον Αλμυρό καθαρίζει η Περιφέρεια Θεσσαλίας\n-125 min. ago-Στο λιμάνι του Πειραιά ο δολοφόνος της Γαρυφαλλιάς\nΠρώτη καταχώρηση: Σάββατο, 21 Δεκεμβρίου 2019, 11:08\nEχουν γίνει όλες οι απαραίτητες ενέργειες για τους ναυτικούς στο Καμερούν


✿ Οι Σκέψεις Μου Κάνουν Θόρυβο..: Η ΧΕΙΡΟΤΕΡΗ ΧΩΡΑ ΤΟΥ ΚΟΣΜΟΥ ΓΙΑ ΜΗΤΕΡΕΣ ΚΑΙ ΠΑΙΔΙΑ\nΗ ΧΕΙΡΟΤΕΡΗ ΧΩΡΑ ΤΟΥ ΚΟΣΜΟΥ ΓΙΑ ΜΗΤΕΡΕΣ ΚΑΙ ΠΑΙΔΙΑ\nΤο Αφγανιστάν είναι η χειρότερη περιοχή του κόσμου για τις μητέρες, σύμφωνα με έρευνα για τις συνθήκες που αντιμετωπίζουν γυναίκες και παιδιά σε διάφορες χώρες.\nΤο Αφγανιστάν και άλλες εννέα χώρες καταλαμβάνουν τις τελευταίες θέσεις του Δείκτη Συνθηκών Ζωής Μητέρων της μη κυβερνητικής οργάνωσης «Σώστε τα παιδιά». Στις χώρες αυτές -Νίγηρας, Γουινέα-Μπισάου, Υεμένη, Τσαντ, Λαϊκή Δημοκρατία του Κονγκό, Ερυθραία, Μάλι, Σουδάν και Κεντροαφρικανική Δημοκρατία, Αφγανιστάν- οι μητέρες και τα παιδιά τους αντιμετωπίζουν «δύσκολες συνθήκες». Ένα στα έξι παιδιά πεθαί-\nνει προτού κλείσει τα πέντε χρόνια του, ενώ ένα στα τρία υποφέρει από υποσιτισμό. Οι μισοί από τους γονείς δεν έχουν πρόσβαση σε πόσιμο νερό.\nΑντίθετα, οι δέκα καλύτερες χώρες για τις μητέρες και τα παιδιά είναι κατά σειρά η Νορβηγία, η Αυστραλία, η Ισλανδία, η Σουηδία, η Δανία, η Νέα Ζηλανδία, η Φινλανδία, το Βέλγιο, η Ολλανδία και η Γαλλία. (Η πηγή του κειμένου και η πρώτη φωτογραφία είναι από εδώ @ πηγή 2ης φωτό)\nΣτη Νορβηγία, έμπειρο ιατρικό προσωπικό είναι παρόν σε κάθε τοκετό, ενώ στο Αφγανι-στάν μόνο το 14% των τοκετών γίνονται με τη βοήθεια γιατρού. Το προσδόκιμο ζωής μιας γυναίκας στη Νορβηγία είναι 83 χρόνια, ενώ στο Αφγανιστάν μόλις 45. Τουλάχιστον οκτώ στις δέκα Νορβηγίδες χρησιμοποιούν μεθόδους αντισύλληψης και μόνο μία στις 175 κιν-\nδυνεύει να χάσει το παιδί της, πριν κλείσει τα πέντε χρόνια του. Αντιθέτως, στο Αφγανι-στάν ένα στα πέντε παιδιά πεθαίνει, προτού φτάσει στην ηλικία των πέντε ετών.\nΟι ερευνητές της οργάνωσης κατέγραψαν τις συνθήκες ζωής μητέρων και παιδιών σε 164 χώρες. Η Γερμανία, η Ισπανία και η Βρετανία κατατάσσονται στην 11η, 12η και 13η θέση, αντίστοιχα. Η Ελβετία είναι 14η, ο Καναδάς 20ός και οι ΗΠΑ βρίσκονται στην 31η θέση.\nΗ Γιορτή της Μητέρας με συγκινεί ιδιαίτερα. Εύχομαι χρόνια πολλά μέσα από την καρδιά μου σε όλες τις Μητέρες του κόσμου!\n........................................... >>>>>>>> "o pio pistos filos tou skylou" <<<<<<<< ......................................\nme (maria) 11 Μαΐου 2014 - 10:39 π.μ.\nΝα τα λέμε κι αυτά, αν και δεν πιστεύω πως θα αλλάξει κάτι!\nΔεν είμαι κυνική, απελπισμένη είμαι!...δεν συμφέρει τους ισχυρούς να αλλάξουν τα πράγματα, μόνο χειρότερα τους συμφέρει να γίνονται!\nΧρόνια πολλά Πέτρα μου, να χαίρεσαι το παιδάκι σου και να σε χαίρεται!!\nJoan Petra 11 Μαΐου 2014 - 11:00 π.μ.\nΚι εγώ απελπισμένη είμαι Μαρία. Και τα στοιχεία είναι συντριπτικά κι ανίκητα.... Χρόνια πολλά και σε σένα, να σε χαίρονται και να τα χαίρεσαι Μαράκι μου! Φιλιά πολλά!\nkaterina koko 11 Μαΐου 2014 - 11:02 π.μ.\nΧρόνια πολλά Πετροκόριτσο να σε χαίρεται ο γιος σου και να τον χαίρεσαι!\nΔυστυχώς είναι απελπιστική και καταθλιπτική η κατάσταση ειδικά σε αυτή τη χώρα, γενικότερα για τη γυναίκα!\nΠόσο μάλλον για μια μάνα! Δεν ξέρω γιατί, αλλά σε πολλές χώρες δεν νομίζω πως θ' αλλάξει σύντομα κάτι .\nΝα έχεις μια όμορφη Κυριακή! Φιλάκια πολλά με αγκαλιά!:))\nJoan Petra 11 Μαΐου 2014 - 11:17 π.μ.\nΓια μια μάνα και για τα καημένα τα παιδάκια...\nΧρόνια πολλά Κατερίνα μου και σε σένα με αγάπη! Καλή Κυριακή!\nvivi ka 11 Μαΐου 2014 - 11:07 π.μ.\nΧρόνια πολλά σε όλες τις μητέρες του κόσμου! Φιλιά!\nJoan Petra 11 Μαΐου 2014 - 11:19 π.μ.\nΧρόνια πολλά Παρασκευή μου, που τρόμαξα να καταλάβω ότι είσαι εσύ! Αχαχα! Φιλιά!\nΣοφία ΜΒ 11 Μαΐου 2014 - 11:15 π.μ.\nΧρόνια πολλά Πέτρα μου! Να χαιρόμαστε τα βλαστάρια μας! Όλες οι μητέρες του κόσμου!\nΑυτός ο κόσμος είναι χτισμένος πάνω στις ανισότητες. Δεν ξέρω αν μπορεί ποτέ αυτό ν' αλλάξει.\nΗ Ελλάδα σε ποια θέση είναι; Αλλά τι ρωτάω, εδώ το ΠΕΔΥ σκίζει!!!\nΦιλιά πολλά, μητερούλα!!!\nJoan Petra 11 Μαΐου 2014 - 11:22 π.μ.\nΗ Ελλάδα είναι στην κατηγορία του "ποτέ.ποτέ"! Ο,τι κάποιοι κάτοικοι της, κι εκείνη! Το ΠΕΔΥ και το δελφίνι μαζί! Χρόνια πολλά και πολλά φιλιά!\noiasimes 11 Μαΐου 2014 - 11:27 π.μ.\nκαλημέρα να σε χαιρονται φιλια .....εμείς σε ποια θέση να ειμαστε ως χώρα !! μαλλον σε τελευταιες\nJoan Petra 11 Μαΐου 2014 - 11:29 π.μ.\nΤι ρωτάς αγαπητή! Τα αυτονόητα;; Αχαχα! Φιλιά και να σε χαίρονται κι εσένα, ή μάλλον κι εσάς!\nΚαλημέρα συμπεθέεερα μου!!! Και σήμερα και κάθε μέρα σας αγαπάμε τις μανούλες!!!!! Το ξέρετε αυτό, έτσι δεν είναι??\nΤι να πω,τα νούμερα είναι άνθρωποι που θα πρεπε να ζουν αλλιώς... Πόση αδικία σε αυτόν τον κόσμο.. Η Ελλαδίτσα να φανταστώ κάπου από τον πάτο αγναντεύει...\nΝα χαίρεσαι τον γιόκα σου ωρε πετροσυμπέθερο!!! Να σε χαίρεται και αυτός και να σε καμαρώνει κι η μαμάκα σου!!!\nΕ ρε φιλιούνται , αγκαλιαζονται!!!!\nΠολλά μάκια κι εις αύριον με υγεία!!!!!\nΑνώνυμος 11 Μαΐου 2014 - 2:06 μ.μ.\nΣήμερα αφιέρωμα από την Lifo!!\nJoan Petra 11 Μαΐου 2014 - 5:48 μ.μ.\nΚι εσύ να χαίρεσαι τη μητερούλα γλυκό συμπεθερόνι μου! Κι εκείνη να σε καμαρώνει! Το αφιέρωμα στη LIFO πολύ καλό... Πολλά φιλιά και καλό απόγευμα συμπεθέεεερα μου ;))\nΠέτρος Κ. 11 Μαΐου 2014 - 12:01 μ.μ.\nΧρόνια σας πολλά οικοδέσποινα και κυρίες μου. Υποθέτω πως οι περισσότερες είσαστε μητέρες και σήμερα έχετε την τιμητική σας.\nΤο Αφγανιστάν, όπως και άλλες χώρες που βρίσκονται στον παγκόσμιο πάτο, δεν βρίσκεται μόνο λόγω της αντιμετώπισης που τυγχάνουν οι μητέρες. Το κακό σε αυτές τις χώρες είναι γενικευμένο. Δεν έχουν υγεία, παιδεία, κοινωνικό κράτος. Έχουν πολέμους, εξαθλίωση και τεράστια φτώχεια, ενώ ταυτόχρονα μπορεί να έχουν τεράστιες πλουτοπαραγωγικές πηγές.\nΡίξτε μια ματιά και στο Γιατί τα μωρά στη Φινλανδία κοιμούνται σε χαρτονένια κουτιά;\nΠακέτο βοηθείας και για τα μωρά.. Δεν είχα ιδέα Πέτρο!!\nΣε ευχαριστούμε για την μοιρασιά!!\nJoan Petra 11 Μαΐου 2014 - 5:45 μ.μ.\nΚαλά, μπροστά στη Φιλανδία, κάτι χώρες τύπου Ελλάδα, είναι απλές οδοντόκρεμες.... Ευχαριστούμε για τις ευχές Ακυβέρνητε! :)\nποιώ - ελένη 11 Μαΐου 2014 - 12:14 μ.μ.\nΌταν η αδικία περισσεύει στον\nκόσμο πρώτη - πρώτη που πλήττεται\nείναι η γυναίκα και δη η μητέρα!!!!\nφιλάκια και χρόνια μας πολλά\nJoan Petra 11 Μαΐου 2014 - 5:44 μ.μ.\nΧρόνια μας πολλά Ελενάρα μου και να είμαστε καλά! Φιλιά πολλά :)\nANNA Flo 11 Μαΐου 2014 - 12:45 μ.μ.\nΧρόνια πολλά σε όλες τις μαμάδες!!!!!!!!! Το θέμα σου πονάει............γιατί μιλάει για παιδιά πρώτα από όλα!!!!! Όμως μιλάει για χώρες που η γυναίκα είναι β' για να μην πω γ' κατηγορίας πολίτης!!!!!!!!!!!!! Οπότε τι περιμένεις να αλλάξει;;;;;;;;;;;\nJoan Petra 11 Μαΐου 2014 - 5:43 μ.μ.\nΚαι βέβαια πονάει, και είναι ο,τι πιο σκληρό συμβαίνει στη ζωή, μαζί με τους πολέμους και είναι όλα δυστυχώς έργα "ανθρώπων"... Καλό απόγευμα Άννα μου :)\nΕιρήνη 11 Μαΐου 2014 - 12:54 μ.μ.\nΧρόνια πολλά Πέτρα μου! Ο χειρότερος τόπος για μητέρες και παιδιά, είναι ο κόσμος μας δυστυχώς! Και εκεί που οι συνθήκες είναι "ιδανικές" ένα παιδί παίρνει ένα όπλο και θερίζει συμμαθητές του... Ποιος άνθρωπος που τον αγάπησε, τον κοίταξε η μάνα του στα μάτια και του μίλησε-έδειξε την αξία της ανθρώπινης ζωής θα έκανε κάτι τέτοιο; Προφανώς αυτός που ζει σε έναν κόσμο απέραντης αγριότητας και παρτακισμού. Που η μάνα του τον γέννησε και τον ανάθρεψε στα πούπουλα αλλά τον άφησε στο έλεος να μεγαλώσει! Λέω εγώ τώρα... κοινωνιολόγος, ψυχίατρος και καμίας ειδικότητας επιστήμονας δεν είμαι , αλλά έτσι τα έχω στο φτωχό μου μυαλό... Σε φιλώ γλυκά!\nJoan Petra 11 Μαΐου 2014 - 5:41 μ.μ.\nΜανουλίτσα/κοριτσάρα! Χρόνια πολλά καμάρι μου, να σε χαίρεται ο Λιανοκλάδης σου κι εσύ να τον καμαρώσεις σαν τα ψηλά βουνά! Πολλά φιλιά :))\nvanesa's world! 11 Μαΐου 2014 - 2:39 μ.μ.\nΧρόνια πολλά!!!Να είναι καλά όλες οι μανούλες του κόσμου! Πολλά φιλιά!!!\nJoan Petra 11 Μαΐου 2014 - 5:40 μ.μ.\nΧρόνια πολλά σε όλες, να είναι καλά και να χαίρονται τα βλαστάρια τους! Φιλάκια :)\nLysippe 11 Μαΐου 2014 - 2:49 μ.μ.\nΠολύ με συγκινήσατε εσύ κι η Ανθή με τις σημερινές σας αναρτήσεις. Γιατί, ναι, πέρα απ' τις εικόνες με τις μανάδες που κρατούν στην αγκαλιά τα παιδιά τους και γεμίζουν απαράμιλλη τρυφεράδα την ψυχή σου, υπάρχουν κι αυτές οι φουκαριάρες που τρέχουν σαν αγρίμια και προσπαθούν να σώσουν το πολυτιμότερό τους. :((\nΦιλούθκια, κουμπαρόνι μου.\nΚαι να 'σαι γερή, να καμαρώνεις και να χαίρεσαι το φως της ζωής σου!!\nJoan Petra 11 Μαΐου 2014 - 5:38 μ.μ.\nΑγα-πόνυ μου γλυκό κι εσείς να χαίρεστε τη μανουλίτσα και να σας χαίρεται κι εκείνη! Γλυκά φιλιά κουμπαρόνι μου! :))\nΥ.Γ Αν μπορείς στείλε μέηλ\npaloma 11 Μαΐου 2014 - 3:56 μ.μ.\nΧρόνια πολλά Πέτρα μου, να χαίρεσαι το παλικάρι σου και να σε χαίρεται!\nΗ Ελλάδα σε ποια θέση είναι; Αυτό δεν το έπιασα σε όλο το κείμενο! Χαχα!\nΕυχαριστούμε για τις τόσο ενδιαφέρουσες πληροφορίες!\nJoan Petra 11 Μαΐου 2014 - 5:37 μ.μ.\nΗ Ελλάδα είναι στα αζήτητα. τι να λέμε... Φιλιά πολλά κι ευχαριστώ για τις ευχές! Καλό απόγευμα :)\nStella Christomoglou 11 Μαΐου 2014 - 4:26 μ.μ.\nΧρόνια πολλά Πέτρα να χαίρεσαι τον γιο σου!!!\nΔυστυχώς είναι απελπιστική η κατάσταση ειδικά για τις μητέρες που τις θεωρούν πολίτες β' κατηγορίας.\nJoan Petra 11 Μαΐου 2014 - 5:36 μ.μ.\nΝαι, και μαζί με τους δυστυχούν και χιλιάδες παιδιά...\nΜαρία Έλενα 11 Μαΐου 2014 - 4:34 μ.μ.\nΧρόνια πολλά σε σένα.\nJoan Petra 11 Μαΐου 2014 - 5:35 μ.μ.\nMaria Fe 11 Μαΐου 2014 - 5:59 μ.μ.\nΠραγματικα στεναχωριεμαι να ακουω για αυτες τις καταστασεις που βιωνουν καποιες χωρες.\nΕΙναι πολυ κριμα ειδικα τα παιδια να μεγαλωνουν σε τετοιες καταστασεις..\nΑς ελπισουμε πως μελλοντικα ΙΣΩΣ καταφερουν να ξεφυγουν απο ολο αυτο\nΧρονια σου πολλα Πετρα μου.\nΝα χαιρεσαι το παιδακι σου\nJoan Petra 13 Μαΐου 2014 - 10:21 π.μ.\nΚαλημέρα Μαρία μου και σε ευχαριστώ πολύ! Να είσαι καλά και να σε χαίρεται η Μανούλα! Φιλούθκια!\nΑνώνυμος 11 Μαΐου 2014 - 6:03 μ.μ.\nΓιάννης Ρίτσος, [ Μητέρα..]\n«…Είχαμε τον κήπο στην άκρη της θάλασσας.\nΠού θα κοιμηθούμε;…»\nJoan Petra 13 Μαΐου 2014 - 10:22 π.μ.\nΦίλε Γιάννη πάντα σε ευχαριστώ για τα γεμάτα Ποίηση και νόημα σχόλια σου! Την καλημέρα μου!\nΆρης Άλμπης 11 Μαΐου 2014 - 6:47 μ.μ.\nΠόσο πολιτισμένος, ο πολιτισμένος κόσμος που μπορεί να ανέχεται αυτήν την απάνθρωπη πραγματικότητα; Αντί να οργανώνει «εισβολές» ανθρωπισμού, επιδίδεται σε επιχειρήσεις αλλαγής καθεστώτων και επιβολής συμφερόντων.\nΚαι είναι και χριστεπώνυμος! Σημαντική ανάρτηση, Joan. Να είσαι καλά.\nJoan Petra 13 Μαΐου 2014 - 10:24 π.μ.\nΚαταλήγω ότι δεν υπάρχει πολιτισμένος κόσμος φίλε μου. Το μόνο που υπάρχει (ή δεν υπάρχει) στον πλανήτη Γη είναι το χρήμα. ΕΙΝΑΙ ΠΟΛΛΑ ΤΑ ΛΕΦΤΑ ΑΡΗ! Πόσο ήθελα να το πω αυτό μια φορά σε κάποιον που να έχει και το "επίμαχο" όνομα! Αχαχα! Την καλημέρα μου :)\nΓιούλα Δημιουργίες χαράς 11 Μαΐου 2014 - 6:48 μ.μ.\nΧρόνια πολλά σε όλες τις μανούλες του κόσμου. Είθε κάποτε να αλλάξουν τα δεδομένα και στις μανούλες και τα παιδιά του 3ου κόσμου.\nJoan Petra 13 Μαΐου 2014 - 10:25 π.μ.\nΦοβάμαι πως οι αλλαγές τείνουν πάντα προς το χειρότερο... Καλημέρα Γιούλα μου!\nΒίκυ Δερμάνη 11 Μαΐου 2014 - 9:00 μ.μ.\nαυτός ο κόσμος είναι φτιαγμένος για λίγους... το βλέπουμε πάντα. το βλέπουμε παντού... ο σεβασμός, τα δικαιώματα, η αξιοπρέπεια και τόσα άλλα δυστυχώς δεν υπάρχουν για τους πολλούς ετούτου του πλανήτη.\nγλυκιά, υπέροχη μανούλα χρόνια πολλά!\nJoan Petra 13 Μαΐου 2014 - 10:26 π.μ.\nΕυχαριστώ κι ανταποδίδω Μητέρα γλυκιά! Φιλιά και καλημέρες!\nMaria Kanellaki 11 Μαΐου 2014 - 9:22 μ.μ.\nΊσως σ' αυτές τις χώρες που η λέξη "γυναίκα" είναι υποανάπτυκτη εξ ορισμού, η αξία της Μάνας παίρνει άλλη διάσταση. Δεν μπορούμε να συλλάβουμε τις διαστάσεις της αγριότητας που ζουν και προσωπικά, υποκλίνομαι σ' αυτές τις μάνες!\nΗ λέξη "θυσία" εκεί, έχει την ουσιαστική της έννοια.\nΧρόνια Πολλά Πετρομάνα μου, να χαίρεσαι το καμάρι σου!\nJoan Petra 13 Μαΐου 2014 - 10:27 π.μ.\nΧρόνια πολλά και σε σένα Κανελλάκη και καλή μας δύναμη, ως μάνες πρώτα από όλα! Καλημέρα :)\nTis Annios 11 Μαΐου 2014 - 9:23 μ.μ.\nΧρόνια Πολλά μανούλα Πέτρα!\n΄Οσο για τις μητέρες που αναφέρεις, τις είχα στο μυαλό μου αυτές τις μέρες...μαζί με τις μητέρες της Νιγηρίας...\nΣκέψεις και ερωτήματα που μένουν αναπάντητα και σε εξοργίζουν...\nJoan Petra 13 Μαΐου 2014 - 10:29 π.μ.\nΟργή, επειδή βλέπουμε ότι εμείς οι λαοί είμαστε οι πιο αδύναμοι κρίκοι τελικά.. Σε φιλώ!\nMademoiselle Hyde 11 Μαΐου 2014 - 9:52 μ.μ.\nΟ κόσμος είναι άδικος δυστυχώς... Κι όταν πρόκειται για παιδιά ο πόνος είναι αβάσταχτος...\nJoan Petra 13 Μαΐου 2014 - 10:30 π.μ.\nΤα παιδιά την πληρώνουν πάντα. Ποιος είπε ότι είναι το Μέλλον;... Καλή σου μέρα χαρά μου!\nΝimertis 11 Μαΐου 2014 - 10:20 μ.μ.\nπολύ εύστοχη και δυνατή ανάρτηση... εύγε!\nairis 11 Μαΐου 2014 - 10:31 μ.μ.\nΧρόνια πολλά μανούλα! Να χαίρεσαι επίσης τη μανούλα σου!\nΔιπλά ευλογημένη :))))\nΚάποιες γεννήθηκαν άτυχες....στο Αφγανιστάν......\nΦιλιά πολλά ( κι εννοείται κουρασμένα)!\nJoan Petra 13 Μαΐου 2014 - 10:31 π.μ.\nΚι εσύ να την χαίρεσαι και....ΟΛΑ ΘΑ ΠΑΝΕ ΚΑΛΑ!! Τα φιλιά μου!\nagriomeli 11 Μαΐου 2014 - 11:02 μ.μ.\nπως θα μπορουσαν ολοι οι ανθρωποι να σωθουν\nεαν οι "λιγοι" ηθελαν.΄...\nJoan Petra 13 Μαΐου 2014 - 10:32 π.μ.\nΑ, ναι κι ύστερα ξυπνήσαμε..........\nSofi lazaridou 12 Μαΐου 2014 - 1:06 π.μ.\nΧρόνια πολλά Πέτρα μου!!:-) Με αγάπη να είναι στολισμένα!! Και χρόνια ευλογημένα και για τη μαμά της μαμάς!!:-)\nΚαι δεν ξέρω στ' αλήθεια, όταν δεν τιμούμε και δεν προστατεύουμε αυτήν που είναι το πιο πολύτιμο κομμάτι μιας κοινωνίας και την ελπίδα του αύριο, το παιδί, πώς περιμένουμε να κάνουμε ένα βήμα μπροστά..;\nJoan Petra 13 Μαΐου 2014 - 10:33 π.μ.\nΈχεις δίκιο χαρά μου, αλλά όταν μιλάμε για το Χρήμα, ο Άνθρωπος απλά δεν υπάρχει, είναι...λεπτομέρεια........ Τα φιλιά μου!\nΕλένη Φλογερά 12 Μαΐου 2014 - 10:38 π.μ.\nΠέτρα μου δεν υπάρχει χειρότερο πράγμα από το να βλέπεις το παιδί σου να πεθαίνει από ασιτία, από αρρώστιες, από κακουχίες και να μην μπορείς να κάνεις τίποτα. Δυστυχώς τέτοιες εικόνες υπάρχουν και εδώ και αλλού.\nJoan Petra 13 Μαΐου 2014 - 10:34 π.μ.\n........και θα εξακολουθήσουν να υπάρχουν, αφού είμαστε απλά αμελητέες ποσότητες για τα αρρωστημένα μυαλά κάποιων φονιάδων........ Σε φιλώ!\nΚλαυδία 12 Μαΐου 2014 - 2:44 μ.μ.\nΕυλογημένες οι μανούλες όλου του κόσμου, ενός κόσμου σκληρού, αδυσώπητου, άδικου που ξοδεύεται σε πολέμους και καταστροφές.......εύχομαι και πάλι πολλά και καλά χρόνια στις μανούλες και τα παιδιά του κόσμου μας και της πατρίδας μας γιατί κι εδώ οι καταστάσεις όλο και δυσκολεύουν, η υγεία, η παιδεία έχουνε πάρει τον κατήφορο και οι μανούλες όλο πιο προβληματισμένες και πιο ανίσχυρες γίνονται......θα άλλαξει άραγε κάτι;;;θα σταματήσει αυτό το κακό;;;;;\nJoan Petra 13 Μαΐου 2014 - 10:35 π.μ.\nΧρόνια πολλά και σε σένα Κλαυδία και να είσαι καλά!\nΜπρος στους πολέμους, τι είναι ο (φτωχός) άνθρωπος; Μυρμήγκι!\nΓλαύκη 12 Μαΐου 2014 - 3:49 μ.μ.\nΜάνα είναι μόνο μία κι άλλη καμία!!!\nΟι μανάδες χωρίς στον ήλιο μοίρα έχουν αναλάβει το πιο δύσκολο και ψυχολογικά επίπονο έργο\nπου μπορεί να τύχει σε άνθρωπο.\nΠόσο βαρύ το φορτίο της ευθύνης της;;;\nΦιλιά Πετράδι μου!!!\nΘα πάω κάποια στιγμή να σχολιάσω και την ιντριγκαδόρικη συνέντευξή σας...(θέλει ησυχία και\nχρόνο, για να την απολαύσω, αφού γράφεται και πολλά)!!!!\nΜε ενημέρωσε ο Πέτρος πριν φύγω ότι ετοιμάζατε κάτι τέτοιο!!!\n"Κάτσε εδώ, πού πας τώρα!!!" μου έλεγε. Χαχαχαχα!!!\nJoan Petra 13 Μαΐου 2014 - 10:37 π.μ.\nΈνα βαρύ φορτίο από τη μια, κι από την άλλη ένα "παιχνίδι" χαμένο, λόγω ανωτέρας βίας, βλέπε: Χρήμα.... Καλημερούδια και καλωσόρισες!


Τα τερλίκια της οργής - του Θάνου Ζέλκα | Verena\nΤα τερλίκια της οργής - του Θάνου Ζέλκα\nΤΑ ΤΕΡΛΙΚΙΑ ΤΗΣ ΟΡΓΗΣ\n-Φαίνεται πως η λογική έχει μεταναστεύσει μαζικά από αυτή τη χώρα, ακολουθώντας τα "μυαλά" της που αναζητούν την τύχη τους στο εξωτερικό. Την ίδια ώρα που ψηφίζεται νομοσχέδιο για να αποποινικοποιήσει το βανδαλισμό, μια συμπαθέστατη ηλικιωμένη συλλαμβάνεται ως εγκληματίας του κοινού ποινικού κώδικα επειδή τόλμησε να πουλήσει "τερλίκια" (πλεκτές κάλτσες) που έφτιαχνε η ίδια στη λαϊκή αγορά.\n-Η κατακραυγή που προκλήθηκε από την κοινή γνώμη, που δείχνει ευτυχώς να έχει ακόμα ευαισθησίες και αντανακλαστικά, ήταν αυτή που εμπόδισε την εξέλιξη της υπόθεσης και πάγωσε το πρόστιμο. Σε άλλη περίπτωση θα είχε να αντιμετωπίσει τη δικαιοσύνη, η οποία είμαι σίγουρος ότι θα έκρινε το θέμα ήσσονος σημασίας και θα την αθώωνε.\nΤα ερωτήματα που γεννιούνται όμως απ' αυτή την ιστορία είναι πολλά και αμείλικτα. Πρώτα απ' όλα γιατί μια γριούλα 90 χρονών αναγκάζεται να βγει να πουλήσει πλεκτά στη λαϊκή αγορά. Ποιά είναι η σύνταξη που παίρνει αν παίρνει και αν δεν παίρνει που είναι αυτό το περιβόητο "κοινωνικό κράτος" να την προστατεύσει;\nΜετά έχουμε να κάνουμε με τη σύλληψή της. Κάποιος "ευαίσθητος" συμπολίτης μας την κατήγγειλε για το παρεμπόριο των τερλικιών. Η αστυνομία υποχρεούται να τηρήσει τις διαδικασίες. Δεν υπήρχε όμως έστω ένας αξιωματικός με πυγμή και ευαισθησίες να ζητήσει από τους ανωτέρους του να εξεταστεί κάποιο άλλο ενδεχόμενο; Ένας δεν βρέθηκε να αναγνωρίσει τη μάνα του ή τη γιαγιά του στο πρόσωπο της ηλικιωμένης και να καλέσει τα παιδιά της κάνοντας απλά μια επίπληξη; Ή αν την έπαιρναν απλά στο σπίτι της και της εξηγούσαν ότι αυτό που κάνει δεν είναι νόμιμο και αν το επαναλάβει θα της επιβληθεί πρόστιμο, θα το επαναλάμβανε; Κι αφού τη συνέλαβαν, αυτό το θέατρο με τα δακτυλικά αποτυπώματα τι χρειαζόταν; Πάνω στον πιο ανήμπορο πολίτη αυτής της χώρας θα εξαντληθεί όλο το γράμμα του νόμου;\nΌταν βλακωδώς οι κυβερνώντες και οι "σοφοί" σύμβουλοι τους έχουν πνίξει με τη φορολογία όλες τις παραγωγικές τάξεις, είναι απόλυτα λογικό ότι θα μας ωθήσουν όλους μας κάποια στιγμή στα όρια του νόμου για να επιβιώσουμε. Δεν χρειάζεται να λύσουν διαφορικές εξισώσεις για να το καταλάβουν αυτό. Σ' αυτή τη χώρα ζουν άνθρωποι. Δεν ζουν αριθμοί όπως μας αντιμετωπίζουν. Δεν ζουν κινούμενα χρέη όπως θέλουν να μας βλέπουν.


«Πρεμιέρα» για την κρουαζιέρα στην Ιταλία\nΤρίτη, 02 Μαρτίου 2021 10:44:18 ΜΜ\nΑρχική›Διεθνή›Ειδήσεις›«Πρεμιέρα» για την κρουαζιέρα στην Ιταλία\n15:46 - 16 Αυγ 2020 | Ειδήσεις\nΕίναι η πρώτη αναχώρηση κρουαζιερόπλοιου από το λιμάνι της Γένοβας, το βράδυ της Δευτέρας, μετά το ξέσπασμα της πανδημίας του κορονοϊού. Έχουν κόψει εισιτήριο για το MCS Grandiosa 4.200 επιβάτες, το 70% της συνολικής πληρότητας. Τηρούνται φυσικά όλα τα μέτρα ασφαλείας.\nΣύμφωνα με την DW, οι ταξιδιώτες έφτασαν στην Γένοβα σε μικρά γκρουπ, για να αποφευχθούν συνωστισμοί κατά την επιβίβαση. Πρόκειται για επταήμερη κρουαζιέρα στην Ιταλία (Ρώμη, Νάπολη, Παλέρμο) και στη Μάλτα. Παράλληλα, η πλοιοκτήτρια εταιρία έχει προβλέψει να γίνουν τεστ για την ανίχνευση του ιού σε όλους τους επιβάτες και στο πλήρωμα.\nΜε το πρόσφατο πράσινο φως της κυβέρνησης Κόντε για τις κρουαζιέρες προσπαθεί να ανακάμψει ένας ακόμη τομέας που υπέστη τεράστιες απώλειες από την κρίση. Ωστόσο μία άλλη μεγάλη εταιρία, η Costa Crociere, αποφάσισε ότι οι κρουαζιέρες της θα ξεκινήσουν τον Σεπτέμβριο, μόνο με Ιταλούς επιβάτες και μόνο σε ιταλικά λιμάνια. Στόχος είναι να αποφευχθούν υποχρεωτικά τεστ και τυχόν καραντίνα, κατά την επιστροφή από το εξωτερικό.\nΜικρές αποδράσεις για τον Δεκαπενταύγουστο\nΣε ό,τι αφορά την χθεσινή ημέρα οι Ιταλοί δεν έδειξαν να προούνται, παρά την ακύρωση ή τον περιορισμό πολλών θρησκευτικών τελετών. Άλλωστε στην Ιταλία ο Δεκαπενταύγουστος γιορτάζεται πάντα με μεγαλοπρέπεια. Σύμφωνα με τα αποτελέσματα έρευνας του Ινστιτούτου Ιxè το 54% αποφάσισε να εκδράμει, να επισκεφθεί φίλους και συγγενείς στην ύπαιθρο ή να κάνει έστω και μια γρήγορη βουτιά στην θάλασσα. Το 20% προτίμησε να δουλέψει και το υπόλοιπο 26% έμεινε σπίτι, χωρίς κάποιο ιδιαίτερο πρόγραμμα. Αιτία, το ότι ακυρώθηκαν και πολλά πανηγύρια, καθώς και γνωστές γαστρονομικές γιορτές.\nΌσοι, δε, προσπάθησαν να συνδυάσουν την χαλάρωση με μια «ασφαλή απόδραση» επέλεξαν συχνά και μια άλλη εναλλακτική λύση: διαμονή ή γεύμα σε αγροτουριστική μονάδα, σε επαφή με την φύση, αλλά και με απόλυτο σεβασμό στα μέτρα προφύλαξης. Τέλος, σήμερα το απόγευμα θα πραγματοποιηθεί νέα συνάντηση της ιταλικής κυβέρνησης με τις περιφέρειες της χώρας. Κύριο θέμα, το κατά πόσον τα κλαμπ στα οποία χορεύουν οι νέοι μπορούν να παραμείνουν ανοικτά, την στιγμή που, και στην Ιταλία, τα κρούσματα παρουσιάζουν συνεχή αύξηση.


Πανοραμίξ, Μητσοτακίξ, χρόνια πολλά παπίξ – Cosmopoliti.com – Χριστίνα Πολίτη\nΠανοραμίξ, Μητσοτακίξ, χρόνια πολλά παπίξ\nΠανοραμίξ, Μητσοτακίξ, χρόνια πολλά παπίξ! Αυτά έγραφε η τούρτα γενεθλίων του Κωνσταντίνου Μητσοτάκη, ο οποίος γιόρτασε τα 97α του γενέθλια σήμερα. Ο επίτιμος Πρόεδρος της Νέας Δημοκρατίας γεννήθηκε στις 18 Οκτωβρίου του 1918 στη συνοικία Χαλέπα των Χανίων, στο σπίτι όπου είχε υπογραφεί η σύμβαση της Χαλέπας, η οποία παρείχε τα πρώτα δικαιώματα στους Κρήτες. Η τούρτα που έφτιαξαν τα εγγόνια του και δημοσίευσε στο προφίλ της στο Facebook η Ντόρα Μπακογιάννη, είναι εμπνευσμένη από τον«Αστεριξ». Ο Πανοραμίξ, ο μόνος που γνωρίζει τη συνταγή για το μαγικό ζωμό που δίνει υπερφυσική δύναμη στους Γαλάτες, κοσμεί την τούρτα και η παρομοίωση είναι ευρηματική και ευφυέστατη.\nΕπίσης, ο Κυριάκος Μητσοτάκης, δημιούργησε ειδική σελίδα, για όσους θέλουν να ευχηθούν στον Κωνσταντίνο Μητσοτάκη χρόνια πολλά: πες χρόνια πολλά στον Κωνσταντίνο Μητσοτάκη\nH Ντόρα , ο Κωσταντίνος Μητσοτάκης που ευχόμαστε να τα διακοσαρίσει και ο Ισίδωρος Κούβελος.\nTags: γενεθλιακωνσταντινος μητσοτακηςντόρα μπακογιάννηπανοραμιξτουρτα


"Αλλάζουμε νοοτροπία, αλλάζουμε Παιδεία" Πρόταση Παιδείας της ΔΑΠ-ΝΔΦΚ | Eviaportal.gr - Ελλάδα\n"Αλλάζουμε νοοτροπία, αλλάζουμε Παιδεία" Πρόταση Παιδείας της ΔΑΠ-ΝΔΦΚ\n21/2/2011 - Τελευταία ενημέρωση στις 21/2/2011 9:17:26 μμ\nΟλοκληρώθηκε με μεγάλη επιτυχία η παρουσίαση της νέας Πρότασης Παιδείας της ΔΑΠ-ΝΔΦΚ που έλαβε χώρα στο Πανεπιστήμιο Πειραιά, παρουσία του Προέδρου της ΝΔ κ. Αντώνη Σαμαρά.\nΗ εκδήλωση αποτέλεσε το επιστέγασμα της ανοιχτής διαδικτυακής διαβούλευσης “Παιδεία2020” στην οποία συμμετείχαν περισσότεροι από 11700 χρήστες ενώ κατατέθηκαν 123 προτάσεις. Για πρώτη φορά φοιτητές και μέλη της παράταξης μας, είχαν τη δυνατότητα να συμμετέχουν ενεργά στη διαμόρφωση των θέσεων και των προτάσεων μας ενώ παράλληλα συμμετείχαν σε ένα ευρύτερο διάλογο γύρω από εκπαιδευτικά θέματα. Η παρουσίαση των προτάσεων έγινε από το Γραμματέα της ΔΑΠ-ΝΔΦΚ ΑΕΙ Σάκη Ιωαννίδη και το Γρηγόρη Αντωνάκη Γραμματέα της ΔΑΠ-ΝΔΦΚ ΤΕΙ.\nΜεταφέροντας στην πράξη το σύνθημα “αλλάζουμε νοοτροπία, αλλάζουμε Παιδεία”, βασική φιλοσοφία των προτάσεων είναι η αλλαγή του τρόπου με τον οποίο οι ίδιοι οι φοιτητές και οι εκπρόσωποι τους αντιμετωπίζουν το Πανεπιστήμιο και το ΤΕΙ, εξελίσσοντας αυτά σε φορείς ανάπτυξης και προσφοράς στην κοινωνία.\nΗ φιλοσοφία της νέας Πρότασης στηρίζεται σε τέσσερις Πυλώνες που αντανακλούν τέσσερις βασικές κατηγοριοποιήσεις των προβλημάτων λειτουργίας της ανώτατης εκπαίδευσης στην Ελλάδα. Ειδικότερα, η Σχέση της ανώτατης εκπαίδευσης με την κοινωνία, η σχέση Πολιτείας και λειτουργίας των ακαδημαϊκών Ιδρυμάτων, ο ρόλος του σύγχρονου φοιτητή – σπουδαστή αλλά και ο τρόπος με τον οποίο εισάγονται οι φοιτητές στα ιδρύματα, αποτελούν κρίσιμες θεματικές γύρω από τις οποίες καταθέτουμε προτάσεις.\nΕιδικότερα, κάποια βασικά σημεία της νέας Πρότασης Παιδείας είναι:\nΣτηρίζουμε την απευθείας ιδιωτική χρηματοδότηση ως συμπληρωματικό μέτρο οικονομικής ενίσχυσης στα Πανεπιστήμια και τα ΤΕΙ. Ενθαρρύνουμε τη δυνατότητα επιχειρήσεων να χρηματοδοτούν τη λειτουργία μεταπτυχιακών σπουδών με απώτερο σκοπό την αμεσότερη σύνδεση των αποφοίτων με την αγορά εργασίας. Με τον τρόπο αυτό ενισχύουμε την ανάπτυξη της ελληνικής οικονομίας συμβάλλοντας στη δημιουργία νέων θέσεων εργασίας.\nΠροτείνουμε την αυστηρότερη εσωτερική αξιολόγηση του διδακτικού προσωπικού. Όσοι καθηγητές εμφανίζουν συνεχείς αρνητικές κρίσεις ή αποδεικνύονται ασυνεπείς στις υποχρεώσεις τους, να αντιμετωπίζουν κυρώσεις που θα φτάνουν μέχρι το σημείο έκπτωσης του ακαδημαϊκού αξιώματός τους.\nΣυνδέουμε τα αποτελέσματα της εξωτερικής αξιολόγησης με τη χρηματοδότηση, μέσω επίσημης κατάταξης των ελληνικών ιδρυμάτων. Πέρα από την πάγια χρηματοδότηση που θα λαμβάνουν τα ιδρύματα για τις λειτουργικές τους ανάγκες, θα πρέπει να λαμβάνουν bonus χρηματοδότησης ανάλογα με την κατάταξή τους.\nΖητάμε την ιδρυση παραρτημάτων των ελληνικών ιδρυμάτων στο εξωτερικό. Στόχος θα πρέπει να είναι η εξαγωγή της ελληνικής γνώσης στο εξωτερικό κι η εισροή εσόδων στα ελληνικά ιδρύματα, κυρίως σε χώρες της Νοτιοανατολικής Ευρώπης και του αραβικού κόσμου.\nΠιστεύουμε ότι είναι αναγκαία η χορήγηση κινήτρων για τον επαναπατρισμό Ελλήνων επιστημόνων που ζουν, εργάζονται και διαπρέπουν στο εξωτερικό. Σε καιρούς οικονομικής κρίσης, η χώρα μας δεν έχει την πολυτέλεια να χάνει αξιόλογο επιστημονικό προσωπικό.\nΠροτείνουμε ως μοντέλο ακαδημαϊκής διακυβέρνησης το εξής: i) Σύγκλητος (με αυστηρά ακαδημαϊκά καθήκοντα και επίβλεψη του 4ετούς προγραμματισμού), ii) Πρυτανικό Συμβούλιο (εκτελεστική και διοικητική διαχείριση – σύνθεση: Πρύτανης, Αντιπρυτάνεις, Εκτελεστικός Διευθυντής, εκπρόσωπος φοιτητών). Ο Εκτελεστικός Διευθυντής θα προέρχεται από την ανοιχτή αγορά με καθήκοντα οικονομικής και διοικητικής διαχείρισης, iii) Συμβούλιο Στήριξης. Προτείνουμε τη δημιουργία Συμβουλίου Στήριξης με συμβουλευτικό και γνωμοδοτικό χαρακτήρα, που θα αποτελείται από εκπροσώπους του ιδρύματος, ανθρώπους της αγοράς και τοπικούς φορείς. Στόχος η διάδοση της καλής φήμης του ιδρύματος και η προσέλκυση επιπλέον εσόδων.\nΘεωρούμε αναγκαίο να χορηγούνται στους φοιτητές e-readers και e-books προς αντικατάσταση των συγγραμμάτων. Ένα e-reader κοστίζει περίπου 150 ευρώ την ίδια στιγμή που το κόστος των συγγραμμάτων μπορεί να φτάσει και στην τετραπλάσια τιμή. Έτσι θα εξοικονομηθούν δαπάνες για βελτίωση των υποδομών και παράλληλα θα γίνει πράξη το θεσμό του πολλαπλού συγγράμματος που σήμερα υπολειτουργεί.\nΧρειάζεται κατάργηση του θεσμού της ΕΦΕΕ – δημιουργία νέου οργάνου - Διεξαγωγή φοιτητικών εκλογών κάθε δύο χρόνια με παρουσία δικαστικού αντιπροσώπου. Έτσι θα δίνεται η δυνατότητα στις παρατάξεις να παράγουν ουσιαστικές προτάσεις για την τριτοβάθμια εκπαίδευση και να μην αφοσιώνονται αποκλειστικά και μόνο στις εκλογές. Είναι αξιοσημείωτο ότι μέχρι σήμερα η χώρα μας είναι από τις ελάχιστες που δεν έχουν εκπρόσωπο φοιτητών στις ευρωπαϊκές διασκέψεις για την Παιδεία..\nΠιστεύουμε για το Άσυλο πως «Οι δημόσιες αρχές πρέπει να έχουν τη δυνατότητα να επέμβουν κάθε φορά που διαπράττονται εγκληματικές πράξεις με απλή καταγγελία». Στηρίζουμε την προστασία της διακίνησης ιδεών, διδασκαλίας και συνδικαλισμού αλλά λέμε όχι στο άσυλο ανομίας. Προτείνεται η δημιουργία Πανεπιστημιακής ομάδας που θα αναλάβει τη φύλαξη και ενημέρωση των αρχών.\nΘέλουμε να επιτραπεί η δυνατότητα ίδρυσης μη κρατικών Πανεπιστημίων. Τα νέα ιδρύματα θα πρέπει να διέπονται από αυστηρό πλαίσιο λειτουργίας και αξιολόγησης ενισχύοντας τον ανταγωνισμό με τα δημόσια ιδρύματα.\n• Είναι αναγκαία η αλλαγή του τρόπου εισαγωγής στην τριτοβάθμια εκπαίδευση. Στις μέρες μας που το Λύκειο έχει εξελιχθεί σε απέραντο εξεταστικό κέντρο και η παραπαιδεία ανθεί, είναι αναγκαία η μείωση των εξεταζόμενων μαθημάτων. Τα ακαδημαϊκά Τμήματα οφείλουν να έχουν ουσιαστικό λόγο στην επιλογή των εισακτέων και του αριθμού τους\nΌραμα μας, είναι μέσα από τολμηρές και ριζοσπαστικές προτάσεις όπως αυτές, να δώσουμε στα ελληνικά Πανεπιστήμια και ΤΕΙ την απαραίτητη «ανάσα ζωής» που θα τους επιτρέψει να ξεχωρίσουν στο διεθνή ανταγωνισμό και να παράγουν αξιόλογους επιστήμονες που θα απολαμβάνουν “πτυχία με αξία” και βρίσκουν εύκολα και άμεσα δουλειά στο αντικείμενο σπουδών τους.\nΒασικά σημεία ομιλίας Προέδρου ΟΝΝΕΔ Ανδρέα Παπαμιμίκου: «Έχετε στα χέρια σας κάτι μοναδικό. Μια ολοκληρωμένη πρόταση για την ανώτατη εκπαίδευση που δημιουργήθηκε από κάτω προς τα επάνω, καθώς προέκυψε σχεδόν εξ’ ολοκλήρου από τη βάση μας, μέσω της διαδικτυακής διαβούλευσης Παιδεία2020. Μέσα από μια διαδικασία που απέδειξε πως το πανεπιστήμιο μας χρειάζεται. Χρειάζεται τον ξεκάθαρο ρόλο των φοιτητών στη λειτουργία του. Ιδιαίτερα σε μέρες κρίσης, ένα δυναμικό, πολυφωνικό πανεπιστήμιο, μπορεί να θέσει τις βάσεις για την έξοδο μας από την κρίση. […] Αλλάζουμε πρώτα εμείς, για να αλλάξουμε όσα συμβαίνουν γύρω μας. Προκαλούμε τη συζήτηση και προτείνουμε ριζοσπαστικές τομές. […] Με αυτό το λοιπόν το σκεπτικό διαμορφώσαμε την πρόταση παιδείας της ΔΑΠ-ΝΔΦΚ. Πιστεύοντας σε ένα νέο εκπαιδευτικό σύστημα και μια νέα νοοτροπία. […] Αλλάζουμε νοοτροπία λοιπόν, για να αλλάξουμε την ίδια την Παιδεία. Για να αλλάξουμε τον τρόπο με τον οποίο αντιμετωπίζουμε τα προβλήματα. Για να κάνουμε για ακόμα μια φορά τη ΔΑΠ-ΝΔΦΚ τον φορέα εξέλιξης των ελληνικών Πανεπιστημίων και ΤΕΙ και να πανηγυρίσουμε σε λίγους μήνες από σήμερα μία ακόμη πρωτιά. Και σε εποχές δύσκολες, να πείσουμε τους Έλληνες πως μπορούν ακόμα να ελπίζουν.»\nΗ ταινία Γουίλι έρχεται στον κινηματογράφο ΜΑΓΙΑ movietone


sibilla - σίβυλλα: Με αφορμή το δρόσισμα Φίλη, τέτοια φαινόμενα είναι απολύτως δικαιολογημένα σύμφωνα με τον κορυφαίο Συνταγματολόγο & κομμουνιστή υπουργό Κατρούγκαλο. Γι' αυτό βαράτε αλύπητα!\nΜε αφορμή το δρόσισμα Φίλη, τέτοια φαινόμενα είναι απολύτως δικαιολογημένα σύμφωνα με τον κορυφαίο Συνταγματολόγο & κομμουνιστή υπουργό Κατρούγκαλο. Γι' αυτό βαράτε αλύπητα!\nΕπειδη παλι παθανε πολιτκο πολιτισμο τα συριζαυγουλα, (με αφορμη το δροσισμα Φιλη) να σημειωσω οτι τετοια φαινομενα ειναι απολυτως δικαιολογημενα συμφωνα με τον συνταγματολογο κ.κατρουγκαλο. Οταν αρχισουν να πεφτουν και μαπες, να πατε να του ζητησετε το λογο.


Ca17 4ef, Διαμερίσματα προς πώληση και προς ενοικίαση στο Kirkby Stephen, Cumbria\nΛίστα ακινήτων: Κατοικίες Εξοχικές κατοικίες Cumbria Kirkby Stephen\nΟ Kirkby Stephen () είναι μια πόλη πολιτικών ενοριών και μικρών αγορών στην Cumbria, στη βορειοδυτική Αγγλία, ιστορικά αποτελούσε μέρος της Westmorland. Η πόλη βρίσκεται στην A685, περιτριγυρισμένη από αραιοκατοικημένη χώρα και περίπου 25 μίλια (40 km) από τις πλησιέστερες μεγαλύτερες πόλεις, Kendal και Penrith. Ο ποταμός Eden ανέρχεται σε 6 μίλια (9.7 χλμ.) Στα τύρφη κάτω από τον Hugh Seat και περνά, σχεδόν απαρατήρητο, στην ανατολική άκρη της πόλης. Ο Kirkby Stephen έχει ένα ενοριακό συμβούλιο και είναι ένα κέντρο για αρκετά μικρότερα χωριά και ενορίες στη γύρω περιοχή, συμπεριλαμβανομένων των Nateby, Ravenstonedale και Mallerstang. Ένα κοινοτικό και συμβουλευτικό κέντρο στη βιβλιοθήκη παρέχει πληροφορίες και υπηρεσίες εξ ονόματος όλων των τοπικών συμβουλίων (κομητεία, περιφέρεια και ενορία) και γενικές και τοπικές πληροφορίες και εγκαταστάσεις.


Οι LION'S SHARE κυκλοφόρησαν νέο single και lyric βίντεο για το τραγούδι "Under Attack". | The Gallery - Metal Music Portal\nΟι LION’S SHARE κυκλοφόρησαν νέο single και lyric βίντεο για το τραγούδι «Under Attack».\n06/03/2021 at 11:25 μμ\nΤο σουηδικό heavy metal συγκρότημα LION’S SHARE κυκλοφόρησε ένα νέο τραγούδι, το «Under Attack», το οποίο είναι διαθέσιμο για streaming σε παρόχους ψηφιακών υπηρεσιών.\nΤο συγκρότημα κυκλοφόρησε μερικά ακόμη ψηφιακά singles, κάποια από τα οποία θα συμπεριληφθούν και κάποια όχι, στο επερχόμενο ολοκληρωμένο τους άλμπουμ, σύμφωνα με δηλώσεις του συγκροτήματος.\nΔείτε παρακάτω το νέο βίντεο.\nTags: heavymetal, lionsshare, TheGallery\nΑπεβίωσε ο πρώην ντράμερ των CYNIC και DEATH Sean Reinert.\nΟι KING BAAL κυκλοφόρησαν επίσημο μουσικό βίντεο για το «Let’s Murder Together».\nΟι KATAVASIA μας παρουσιάζουν το πρώτο τραγούδι απο το επερχόμενο τους άλμπουμ «Magnus Venator».


Με ΑΕ Κηφισιάς ο Όμηρος στο Κύπελλο Ερασιτεχνών | politischios.gr\nτελ. ενημ.: 5/4/13 16:48\nΤΗΝ ΤΕΤΑΡΤΗ 10/4 Ο ΑΓΩΝΑΣ ΣΤΟ ΓΗΠΕΔΟ ΤΗΣ ΚΑΛΛΙΜΑΣΙΑΣ\nΠραγματοποιήθηκε η κλήρωση του Κυπέλλου Ερασιτεχνών, στο οποίο θα πάρει μέρος και ο φετινός κυπελλούχος Όμηρος. Η ομάδα της Καλλιμασιάς κληρώθηκε για την πρώτη φάση με την ΑΕ Κηφισιάς, με το παιχνίδι να ορίζεται για την Τετάρτη 10 Απριλίου, στο γήπεδο της Καλλιμασιάς. Ο νικητής της αναμέτρησης θα συνεχίσει στη δεύτερη φάση και θα αντιμετωπίσει τον νικητή του ζευγαριού Ίκαρος Ικαρίας-Φοίβος Κρεμαστής.\nΗ ΑΕ Κηφισιάς συγχωνεύτηκε την περσινή χρονιά με τον Ελπιδοφόρο Κηφισιάς και τη φετινή σεζόν αγωνίστηκε στον 8ο όμιλο της Δ’ Εθνικής. Μετά από είκοσι αγωνιστικές τερμάτισε στη 2η θέση, τρεις βαθμούς πίσω από το Αιγάλεω, με 42 βαθμούς (13 νίκες, 3 ισοπαλίες, 4 ήττες).\nΗ αντίπαλος του Ομήρου μάλιστα, αγωνίστηκε με το Αιγάλεω και στον τελικό του κυπέλλου της ΕΠΣ Αθηνών, επικρατώντας με 4-3 στα πέναλτι (1-1 κ.α.). Το Αιγάλεω είχε προηγηθεί με τον Δουκάκη στο 56’, αλλά η ΑΕ Κηφισιάς ισοφάρισε στο πρώτο λεπτό των καθυστερήσεων με εύστοχη εκτέλεση πέναλτι του Βέρμπη.\nΗ σύνθεση της ΑΕ Κηφισιάς στον τελικό: Κόλλιας, Στασινός, Καραμπάς (88’ Παπάζογλου), Τεγούσης, Έσλερ, Κορακάκης, Χίσο, Κάρο (68’ Παπαδόπουλος), Βέρμπης, Γκουτσούλας, Ντούμος (78’ Γεωργακόπουλος). Στον πάγκο βρίσκονταν και οι: Νταγιάντας, Χέλης, Τοκουντζής, Κωτσερίδης.Προπονητής της ομάδας είναι ο Θωμάς Γράφας, ο οποίος συνεχίζει κανονικά τις προπονήσεις μετά την ολοκλήρωση των υποχρεώσεων στη Δ’ Εθνική, με αμείωτους ρυθμούς, ώστε οι ποδοσφαιριστές να διατηρηθούν σε καλή κατάσταση.\nΣυμπληρωματική προκήρυξη εξαιτίας της μη συμμετοχής ομάδων\nΗ επιτροπή του Κυπέλλου Ελλάδας εξαιτίας των μη συμμετοχών αρκετών σωματείων στο θεσμό, προέβη σε τροποποιήσεις και συγκεκριμένα στο διαχωρισμό των ομίλων με γεωγραφικά κριτήρια. Από τον 8ο όμιλο, στον οποίο συμμετέχει και ο Όμηρος, δεν δήλωσαν τελικά συμμετοχή οι ομάδες του Μοσχάτου (ΕΠΣ Πειραιά), Αιολικού (ΕΠΣ Λέσβου) και Πανναξιακού (ΕΠΣ Κυκλάδων).\nΣυνολικά δεν δήλωσαν συμμετοχή στο Κύπελλο Ερασιτεχνών οι κυπελλούχοι των ΕΠΣ: Μακεδονίας, Κιλκίς, Πέλλας, Φλώρινας, Τρικάλων, Θεσσαλίας, Πρέβεζας, Ευρυτανίας, Δυτικής Αττικής, Εύβοιας, Ζακύνθου, Ηλείας, Κορίνθου και Ρεθύμνου, Λέσβου, Πειραιά και Κυκλάδων.


Γιώργος Σωφρόνης: Είμαι υπέρ της δημιουργίας μίας ομάδας ποδοσφαίρου | sportcity.gr\nΓιώργος Σωφρόνης: Είμαι υπέρ της δημιουργίας μίας ομάδας ποδοσφαίρου\nΣτα πρωταθλήματα της ιστιοπλοΐας που διεξήχθησαν στις εγκαταστάσεις του Πυθέα τα τρία τελευταία χρόνια, ο Δήμος και εσείς προσωπικά στηρίξατε την προσπάθεια της ομοσπονδίας. Μήπως όμως αυτά είναι λίγα, ενώ θα έπρεπε να αξιοποιηθεί αυτός ο πλούτος ακόμη καλύτερα;\nΔήμαρχος: Αγγίξαμε ένα τομέα όπου στην αρχή δεν φαινόταν ότι θα είχε τέτοια ανταπόκριση και εξέλιξη. Ένας Δήμος που έχει 22χλμ ακτογραμμή δεν θα μπορούσε να μην έχει συμμετοχή στα αθλήματα ναυταθλητισμού. Ξεκινήσαμε από την πρώτη στιγμή που αναλάβαμε και καλέσαμε εδώ τα ναυταθλητικά σωματεία και σε συνεργασία με την ομοσπονδία διοργανώθηκε το Πανελλήνιο Κύπελλο Optimist για ηλικίες μέχρι 11 ετών.\nΗ διοργάνωση στέφθηκε με μεγάλη επιτυχία αλλά βοήθησε και τα τοπικά αθλητικά σωματεία. Υπήρχαν σωματεία που είχαν 2-3 παιδιά και σήμερα σκέφτονται πως θα πάρουν δεύτερο προπονητή για να μπορέσουν να ανταπεξέλθουν στην μεγάλη προσέλευση παιδιών.\nΤη δεύτερη χρονιά φιλοξενήσαμε το Βαλκανικό Κύπελλο και φέτος φιλοξενήσαμε το Πανελλήνιο Πρωτάθλημα Optimist “το μεγάλο” όπως το λέω εγώ και όλα είχαν μεγάλη οργανωτική επιτυχία.\nΑυτά έγιναν με προσωπική πρωτοβουλία, αξιοποιώντας προσωπικές μου γνωριμίες και όσον αφορά τους χορηγούς θέλω να τους ευχαριστήσω που μας στήριξαν γιατί το τεράστιο κόστος που έχουν αυτές οι διοργανώσεις, είναι η φιλοξενία των αθλητών και η σίτιση τους.\nΈτσι θέλω για άλλη μία φορά να ευχαριστήσω τον κύριο Βίκτωρα Ρέστη όπου από την πρώτη χρονιά ήταν ο μοναδικός χορηγός αλλά και τις επόμενες δύο χρονιές παρέμεινε μεγάλος χορηγός. Ο κύριος Μαρτίνος επίσης μας στήριξε πάρα πολύ όπως και μικρότεροι χορηγοί και τους ευχαριστώ όλους.\nΤο σημαντικό είναι ότι αποδείξαμε ότι μπορούμε να αναλάβουμε μεγάλες διοργανώσεις αφού έχουμε το χαρακτηριστικό να απέχουμε μόλις 30 λεπτά από το κέντρο της πρωτεύουσας και μόλις 15 από το αεροδρόμιο ΕΛ.ΒΕΝΙΖΕΛΟΣ και πληρούμε όλες τις απαραίτητες προϋποθέσεις σε αθλητικές υποδομές και δυνατότητες φιλοξενίας, μιας και έχουμε ξενοδοχεία όλων των κατηγοριών.\nΉταν μια προσπάθεια ώστε να δώσουμε ταυτότητα σε μια περιοχή με 22 χλμ παραλίας και νομίζω ότι τα καταφέραμε με τον καλύτερο τρόπο.\nΑντίστοιχα, ό,τι σας ανέφερα πριν για τα ποδοσφαιρικά σωματεία το ίδιο ισχύει και με τα ναυταθλητικά σωματεία.\nΠρέπει να δημιουργήσουν και εκείνα ένα μεγάλο σωματείο ή μια “ομοσπονδία” σωματείων. Έχουμε και τις κατάλληλες υποδομές, εκεί που είναι εγκατεστημένος ο “Πυθέας” και αυτή ήταν η πρότασή μου. Να ενωθούν ώστε να μπορέσουν να κάνουν κάτι μεγάλο όλα μαζί, παρά να είναι κατακερματισμένα σε πολλά μικρά κομμάτια. Παραμένει και αυτό όραμά μας, για την ανάπτυξη του αθλητισμού στην περιοχή μας!\nΣε ότι αφορά τα αγωνίσματα παραλίας θα κάνετε κάτι;\nΔήμαρχος: Σε αυτή την περίπτωση πρέπει πρώτα να δραστηριοποιηθούν τα σωματεία. Είμαστε εδώ για να στηρίξουμε κάθε προσπάθεια. Όπως στηρίξαμε το ποδόσφαιρο σάλας και τους δώσαμε χώρο να αθλούνται στο κλειστό των Καλυβίων, το ίδιο θα πράξουμε και για αθλήματα παραλίας αρκεί τα σχετικά σωματεία να δραστηριοποιηθούν.\nΜπορείτε να μας πείτε γιατί σταμάτησαν τα προγράμματα μαζικού αθλητισμού όπως και τα προγράμματα της “τρίτης” ηλικίας και αν υπάρχει πρόθεση να ξαναρχίσουν;\nΔήμαρχος: Έμπρακτα δείξαμε ότι μας ενδιαφέρει η τρίτη ηλικία. Από τα πέντε ΚΑΠΗ που παραλάβαμε τα κάναμε επτά, ώστε να μπορεί να πηγαίνει ο κάθε ηλικιωμένος και να βρίσκει ένα όμορφο περιβάλλον για να περάσει δημιουργικά το χρόνο του.\nΈχουν δυσκολέψει πάρα πολύ τα οικονομικά της αυτοδιοίκησης. Εκτός όμως από το θέμα των οικονομικών υπάρχει και η απαγόρευση προσλήψεων από το 2011 μέχρι σήμερα.\nΈτσι ατόνησε και η πρόσληψη γυμναστών στα ΚΑΠΗ. Κάνουμε κάποιες προσπάθειες, ωστόσο δεν μπορούμε να πούμε ότι είμαστε ικανοποιημένοι. Θέλουμε περισσότερο, αλλά οι συνθήκες μέχρι στιγμής δεν το επιτρέπουν.\nΕυελπιστούμε στο μέλλον οι συνθήκες να βελτιωθούν, ώστε να παρέχουμε στους συμπολίτες μας αυτή τη δραστηριότητα.\nΕδώ ολοκληρώνεται η συνέντευξη με το Δήμαρχο κύριο Σωφρόνη. Στα περισσότερα ερωτήματα μας έδωσε απαντήσεις. Εάν ήταν πειστικές ή όχι θα το κρίνετε εσείς!\nΕμείς από τη μεριά μας, προσφέρουμε το βήμα στα σωματεία ή στους δημότες να σχολιάσουν τη συνέντευξη και να εκφράσουν ελεύθερα τις απόψεις τους εάν το επιθυμούν. Ο λόγος λοιπόν σε εσάς…\n2 Responses to Γιώργος Σωφρόνης: Είμαι υπέρ της δημιουργίας μίας ομάδας ποδοσφαίρου\n9 Οκτωβρίου 2017 at 8:16 ΜΜ\n«Την περυσινή χρονιά είχαμε επιτυχίες όπως αυτή του γυναικείου μπάσκετ όπου ο ΓΑΣΚ ανέβηκε σε επαγγελματική κατηγορία. Η επιτυχία φυσικά μας χαροποίησε. Παρ΄ όλα αυτά ο στόχος μας δεν είναι αυτός. Μας ενδιαφέρει ο αθλητισμός όπου όλοι θα αθλούνται και όχι ο πρωταθλητισμός!\nΔεν μας ενδιαφέρει δηλαδή να έρχονται αθλητές από άλλες περιοχές για να ανέβουμε κατηγορία και οι δικοί μας αθλητές να μην έχουν θέση στην ομάδα της περιοχής τους. Το ζητούμενο είναι να έχουμε δικούς μας αθλητές και αν μέσα από αυτούς προκύψουν επιτυχίες, είναι πάντα καλοδεχούμενες!»\nΛυπάμαι κατ΄αρχήν γιατί εισπράττω (διακρίνω) μια απαξίωση και είναι κρίμα.\nΑ) Θα λέγατε το ίδιο αν δεν αναφερόσασταν στο γυναικείο αλλά στο αντρικό μπάσκετ;\nΒ) «παρ’ όλα αυτά ο στόχος μας δεν είναι αυτός» ; ; ; Τι πιο τιμητικό για ένα δήμο η Ομάδα της περιοχής του να διακρίνεται σε επαγγελματική κατηγορία!! Εγώ όπως το διαβάζω όμως διακρίνω ότι κάθε άλλο από τιμή αποτέλεσε αυτό για το Δήμο!\nΓ) Καμία αναφορά στις ομάδες Νεανίδων & Κορασίδων μπάσκετ του ΑΟΛ (πάλι γυναικείο, σύμπτωση; ) οι οποίες με πραγματικά μεγάλο κόπο και προσπάθεια των αθλητριών, αλλά και των γονιών τους κατάφεραν χωρίς ουσιαστική υποστήριξη από τον Σύλλογο στον οποίο ανήκουν, να ανέβουν από την Γ’ ΕΣΚΑ στην Α’ ΕΣΚΑ μέσα σε δύο συνεχόμενες χρονιές.\nΔ) «Μας ενδιαφέρει ο αθλητισμός όπου όλοι θα αθλούνται και όχι ο πρωταθλητισμός!»: Πραγματικά δεν καταλαβαίνω γιατί ο πρωταθλητισμός εμποδίζει να αθλούνται όλοι ?!! Σε όλες τις οργανωμένες ομάδες και τους αθλητικούς συλλόγους, υπάρχουν ομάδες δύο ταχυτήτων. Όλοι είναι ευχαριστημένοι και όλοι αθλούνται! Μάλιστα στις ομάδες της «χαμηλότερης» ταχύτητας δημιουργείται και κίνητρο, όραμα, στόχος! Τι προοδεύει στη ζωή μας χωρίς όραμα και στόχο ; Μήπως είστε κατά της αριστείας;\nΕ) «Το ζητούμενο είναι να έχουμε δικούς μας αθλητές και αν μέσα από αυτούς προκύψουν επιτυχίες, είναι πάντα καλοδεχούμενες!». Το θέμα είναι ότι για να έχεις τους δικούς σου καλούς αθλητές θα πρέπει να τους καλλιεργείς το κίνητρο . Αυτή η συνθήκη είναι «win win». Δεν γίνεται να ζητάς να είναι οι δικοί σου αθλητές στις ομάδες που έχουν ανέβει κατηγορίες και από την άλλη σε μικρότερες ηλικίες να τους διώχνεις στους γύρω συλλόγους εξαιτίας του γεγονότος ότι δεν σε ενδιαφέρει ο πρωταθλητισμός… Ρίξτε μια ματιά σε συλλόγους των ευρύτερων περιοχών και θα καταλάβετε τι εννοώ. Κορίτσια πχ του μπάσκετ έχουν σκορπιστεί από το Λαύριο έως τη Γλυφάδα! Το ίδιο και τα αγόρια ! πως μετά θα δέσουν σε ομάδες του Δήμου μας; Πως θα αγωνίζονται στον σύλλογο της περιοχής τους αφού αυτός ο Σύλλογος τους έχει «διώξει» με τον τρόπο του από μικρούς; Δεν γίνεται να τα έχουμε όλα ! Η κοροϊδευόμαστε ή δεν γνωρίζουμε ή εξυπηρετούμε άλλους σκοπούς! Λυπάμαι πραγματικά. Η ένωση των Σωματείων θα μπορούσε να είναι μια λύση. Εξάλλου ο πόλεμος που γίνεται σε κάποια από τα αθλήματα στο ένα από αυτά τα σωματεία , είναι τόσο έντονος που στο τέλος αυτό που καταφέρνει είναι την «αιμοραγία» ικανών και άξιων αθλητών σε σωματεία εκτός του Δήμου μας ! Αυτό θέλουμε ; και αν ναι γιατί ; οι υπόλοιποι δεν είναι πολίτες του Δήμου; Δεν είναι ικανοποιητικό δείγμα ψηφοφόρων; Κάνετε λάθος ! Αν μαζευτούν όλοι θα καταλάβετε ότι είναι αρκετοί ! απλά κάποιοι τόσα χρόνια τους «διώχνουν» ! Το γιατί είναι κάτι που θα το βρουν άλλοι..\n9 Οκτωβρίου 2017 at 8:17 ΜΜ\n«Ξεκάθαρη η προτίμηση στον μαζικό αθλητισμό από τον πρωταθλητισμό» : άρα ο αθλητισμός στην περιοχή του δήμου Σαρωνικού αναφέρεται μόνο σε παιδιά μικρότερης ηλικίας. Και τι κάνουν οι έφηβοι που εκεί βρίσκεται το μεγαλύτερο θέμα ; πως τους δίνουμε κίνητρα να συνεχίσουν να ασχολούνται με τον αθλητισμό; οι έφηβοι δεν νοιάζονται μόνο για τον αθλητισμό με τον οποίο να «περνούν την ώρα τους». Το ενδιαφέρον τους είναι πιο βαθύ, πιο ουσιαστικό, πιο ανταγωνιστικό. Πρέπει να υπάρχει ενδιαφέρον, να υπάρχει αγώνας, να υπάρχει πιθανότητα διάκρισης. Μάλιστα πάρα πολλά από τα παιδιά που ασχολούνται με τον αθλητισμό ενδιαφέρονται για τον πρωταθλητισμό ή για τις πανελλήνιες διακρίσεις οι οποίες θα τους βοηθήσουν και σε συγκέντρωση μορίων προκειμένου η είσοδός τους στα πολυπόθητα πανεπιστήμια να είναι πιο «εύκολη». Τι κάνουμε δηλαδή για αυτά τα παιδιά; Ο δήμος και η προτίμηση του δημάρχου όπως το κατανοεί το μικρό μου μυαλό … τα διώχνει. Για να μην πω τι κάνουν κάποιοι σύλλογοι, οι οποίοι το λένε και ξεκάθαρα στα παιδιά! Συγκεκριμένα μέλος του ΔΣ ενός από τους Συλλόγους που δραστηριοποιείται στην περιοχή, λέει ξεκάθαρα ότι «εδώ είναι χωριό, δεν χωράνε μεγάλα ονόματα προπονητών. Αν τα παιδιά σας θεωρείτε ότι αξίζουν να τα πάτε σε άλλους συλλόγους» Άλλο μέλος του ίδιου συλλόγου λέει σε μητέρα η οποία ζητά ουσιαστικές προπονήσεις που να ανταποκρίνονται στο τίμημα που καταβάλλεται: «αν θεωρείτε ότι το παιδί σας αξίζει κάτι καλύτερο, το οποίο και εγώ το πιστεύω γιατί είναι καλός, τότε φροντίστε να το πάτε σε άλλο σύλλογο» . Ο Πρόεδρος του ίδιου συλλόγου έχει πει: «ας μείνει φέτος το κορίτσι εδώ, αλλά επειδή τη βλέπω και είναι καλή και αν δουλέψει σωστά θα πάει ψηλά, του χρόνου πάρε την από αυτό το σύλλογο και πήγαινέ αλλού» …\nΆρα, η λογική του …. «μαζικού αθλητισμού, για να έχουν χώρο όλα τα παιδιά της περιοχής μας …» σημαίνει ή έχει μεταφραστεί από κάποιους διοικούντες των συλλόγων ότι διώχνουμε από την περιοχή μας τα παιδιά που ενδιαφέρονται για κάτι πιο ανταγωνιστικό, ή κάτι πιο κοντά με τον αθλητισμό ή όπως το λέτε: «πρωταθλητισμό». Ή πιο σωστά , αυτό που μας λέτε είναι ότι αντί να μαζεύουμε τους έφηβους και τους καλούς αθλητές που τους ενδιαφέρει ο αθλητισμός κοντά μας και στα γήπεδά μας, τους διώχνουμε σε γύρω συλλόγους με ότι κόστος σημαίνει αυτό και για τους οικογενειακούς προϋπολογισμούς αλλά και για την αναγνώριση του αθλητισμού στον ΔΗΜΟ μας. Εκτιμώ ότι όποιος ασχολείται με τον αθλητισμό κατανοεί ότι δεν υπάρχει αθλητισμός χωρίς την έννοια του ανταγωνισμού και της διάκρισης και κυρίως στην ηλικία των εφήβων/νέων. Ο μαζικός αθλητισμός, χωρίς την έννοια του διαγωνισμού και των διακρίσεων ενδεχομένως να έχει χώρο στα πολύ μικρά παιδιά ή στις πολύ μεγάλες ηλικίες. Αυτό θέλει ο δήμος μας για τους δημότες του; Διώχνει δηλαδή ο δήμος μας τους έφηβους και τους νέους από τα αθλητικά κέντρα του δήμου;


μου γυρνάει σε κείνον τον καιρό, που ήταν καλός για μας τα παιδιά, γιατί τον ζήσαμε χωρίς τις έγνοιες των μεγάλων. Ήταν τα χρόνια τα χρυσά της παιδικής μας ηλικίας.\nΓια μας τα παιδιά βέβαια ήταν το γεγονός της χρονιάς. Γυρολόγοι μικροπωλητές ξεφύτρωναν τη μέρα της γιορτής στο χωριό μας. Ένας τους μάλιστα, ρολογάς, -δεν θυμάμαι το όνομά του πιά-, είχε συνήθεια κάθε χρόνο να αριβάρει από βραδίς στο σπίτι μας, φορτωμένος με τον τεράστιο σάκο του. Του παρείχαμε χωρίς δεύτερη σκέψη την αυτονόητη την εποχή εκείνη φιλοξενία μας. Την άλλη μέρα στο πανηγύρι έστηνε τον μικρό του πάγκο με την πραμάτεια του, τα λογής- λογής ξυπνητήρια. Από αυτόν είδαμε, μάθαμε και πρωτοπήραμε ξυπνητήρι στο σπίτι μας.\nΤο πανηγύρι των Αγίων Αποστόλων ήταν απ’ τα αγαπημένα μας.\nΑπ’ το χωριό μου (Καστανιά Άρτας) ανέβαιναν πολλοί ως εκεί. Τους ακολουθούσαμε κι εμείς από το σπίτι μας (οικισμός Μηλιάς) μέχρι τα Ταμπούρια, μέσω του Τετρακωμίτικου οικισμού Φρα(γ)μένο. Το δύσκολο μονοπάτι είχε μια κάθετη ανηφόρα (δύο χιλιόμετρα και βάλε), που σου έκοβε την ανάσα, από το ρέμα του Ντιχάλη χαμηλά (φυσικό όριο μεταξύ Καστανιάς-Τετρακώμου), μέχρι τη ράχη ψηλά, όπου έπιανες κάπως ομαλότερο δρόμο. Ανεβαίνοντας με τη γλώσσα έξω απ’ το αγκομαχητό θυμόσουν, θέλοντας και μη, την ιστορία με την καμήλα του Χότζα, που όταν τη ρώτησαν ποιο δρόμο θεωρεί καλύτερο, τον ανήφορο ή τον κατήφορο, απάντησε:\nΚαλά τα έλεγε η καμήλα βέβαια, μα εμείς στον τόπο μας δεν είχαμε την πολυτέλεια να διαλέγουμε το ίσιωμα. Λαγκάδια και\nκατσάβραχα μας έκαναν να τρέχουμε αδιάκοπα σε ανηφόρες και κατηφόρες. Άγρια η φύση των βουνών μας, ανάγλυφο της ίδιας της ζωής μας. Σκαμπανεβάσματα στους δρόμους, σκαμπανεβάσματα και στη ζωή. Σαν νόμο φυσικό τα βλέπαμε κι αυτά τα τελευταία, κομμάτι\nαναπόσπαστο του ανηφορικού μας βίου, και δεν μας κακοφαίνονταν.\nΓι’ αυτό και στις κακοτοπιές της ζωής άκουγες μόνο: «Βόηθα, Παναγιά!\nΔόξα σοι, ο Θεός!» Όχι βρισίδι και γογγυσμό.\nΌταν μεγάλωσα, διάβασα στα βιβλία της Εκκλησίας μας ότι υπάρχει και μια μικρή νηστεία προς τιμήν των Αγίων Αποστόλων, από τη γιορτή των Αγίων Πάντων μέχρι τις 28 Ιουνίου. Η νηστεία αυτή\nθεωρείται ελαφριά. Επιτρέπεται, λέει, το ψάρι ως τη γιορτή του Άι-Γιάννη του Προδρόμου (24 Ιουνίου) και λαδερά ως τις 28. Μα αν ρωτούσες τότε τους χωριανούς μου για τη νηστεία αυτή, ίσως οι περισσότεροι να μην την ήξεραν καν. Γιατί η καθημερινή τους δίαιτα ήταν πιο αυστηρή απ’ ό,τι έλεγε η νηστεία. Το ψάρι ήταν άγνωστο στα ψηλά βουνά μας. Τόσο σπάνια έφτανε στα μέρη μας και τόσο λιγοστό, που ακόμα και του Ευαγγελισμού δεν πρόφταιναν μερικοί να το γευτούν. Αλλά και το λάδι στο ορεινό χωριό μας, που δεν σήκωνε την ελιά λόγω χειμώνα, ήταν μεγάλη πολυτέλεια τα δύσκολα μετακατοχικά εκείνα χρόνια. Για μικρούς και μεγάλους η διατροφή ήταν λιτότατη. Η ζωή μας ασκητική, καλογερική σχεδόν. Έτσι ο τρόπος σκέψης, η νοοτροπία μας, ήταν πιο κοντά στο σκεπτικό και τη φιλοσοφία των αγίων. Μπορούσαμε να καταλάβουμε καλύτερα τους αγώνες και τις\nΣτα άγια βιβλία διάβασα ακόμα, ότι απ’ όλους τους αγίους, τις μεγαλύτερες θυσίες για το έργο του Θεού τις έκαμαν οι Άγιοι Απόστολοι. Οι κορυφαίοι Πέτρος και Παύλος, αλλά και οι υπόλοιποι.\nΚήρυξαν με αφάνταστες ταλαιπωρίες και βάσανα το Ευαγγέλιο.\nΘεώρησαν σκύβαλα τα πάντα. Όλα τα θυσίασαν για να κερδίσουν τον Χριστό. Στο τέλος έδωσαν γι’ αυτόν και τη ζωή τους. Δεν δίστασαν να διωχτούν και να περιφρονηθούν από τον κόσμο. Έζησαν όλη τους τη ζωή σαν μελλοθάνατοι, «καθ’ ημέραν αποθνήσκοντες», «ως περικαθάρματα του κόσμου», απόβλητοι της κοινωνίας, περιθωριακοί, «έσχατοι». Για να μας δείξουν, πως θυσιάζοντας για το θέλημα του Θεού τις μικροχαρές και μικροτιμές της ζωής, βρίσκουμε μια μόνιμη, αναφαίρετη, χαρά και μια τιμή και καταξίωση πολύ ανώτερη από αυτή που χάνουμε.\nΑνακαινισμένο το ξωκκλήσι των Αγίων Αποστόλων, υψώνεται και σήμερα, όπως παλιά, στο ανάραχο των Ταμπουριών, μοναχικό, έρημο, ξεχασμένο στην ήρεμη σιγαλιά της παρθενικής ηπειρώτικης φύσης. Οι άνθρωποι που το αγάπησαν, που προσευχήθηκαν στην αγκαλιά του,\nπου χάρηκαν στα πανηγύρια του, έφυγαν οι πιο πολλοί από κοντά μας.\nΜα οι Άγιοι Απόστολοι στο προσκυνητάρι τους παραμένουν. Με τα φωτεινά μάτια και τα ασκητικά τους πρόσωπα, δεν σταματούν να στέλνουν από την ταπεινή τους εικόνα σ’ όλους μας το μήνυμά τους αδιάκοπα: Να βλέπουμε, όπως εκείνοι, πιο πέρα απ’ τη ζωή αυτή.\nΣτη Βασιλεία του Θεού. «Μη σκοπούντων ημών τα βλεπόμενα, αλλά τα μη βλεπόμενα».


Χορτόπιτα ξεβράκωτη Μασοντρα!!! – syntagesmearwmakaigeushgiamikrakaimegalapaidia\nΧορτόπιτα ξεβράκωτη Μασοντρα!!!\n500 γραμμ. από διάφορα χόρτα (σπανάκι, πράσο, καυκαλήθρες, μυρώνια – ό,τι βρούμε πιο φρέσκο)\nμαϊντανό και άνηθο ψιλοκομμένους\n3-4 φρέσκα κρεμμυδάκια, το λευκό και λίγο από το πράσινο μέρος τους\n500 γραμμ. καλαμποκάλευρο\n500 γραμμ. αλεύρι σκληρόΣυνταγές με άρωμα και γεύση για μικρά και μεγάλα παιδιά !!\nνερό ζεστό όσο χρειαστεί, περίπου ένα ποτήριροθερμαίνουμε τον φούρνο στους 180°C και καθαρίζουμε τα κρεμμυδάκια. Τα κόβουμε σε λεπτές φέτες, χρησιμοποιώντας αρκετό και από το χλοερό, πράσινο μέρος τους. Τα βάζουμε σε βαθύ σκεύος και προσθέτουμε, αφού φυσικά έχουμε πλύνει σχολαστικά, τον μαϊντανό, τον άνηθο και τα χορταρικά που έχουμε επιλέξει καθώς και μισή ως μία κούπα αλάτι. Ανακατεύουμε μέχρι να φύγουν όλα τα υγρά και τα χορταρικά να μαραθούν και να μαλακώσουν.\nΣε ένα μπολ βάζουμε λίγο νερό, δυο μυτιές αλάτι, τα αλεύρια, προσθέτουμε λάδι σταδιακά και ζυμώνουμε μέχρι να σχηματισθεί χυλός παχύρευστος.\nΔιαλέγουμε ένα στρογγυλό ταψί με διάμετρο περίπου 25 εκ. και το λαδώνουμε καλά. Αδειάζουμε τον μισό χυλό και απλώνουμε να καλύψει όλη την επιφάνεια. Από πάνω μοιράζουμε τα χορταρικά και αραιώνουμε τον υπόλοιπο χυλό με λίγο ζεστό νερό, μισό ποτήρι περίπου. Τον συμπληρώνουμε από πάνω και περιχύνουμε με λίγο ακόμα λάδι. Χαμηλώνουμε τη θερμοκρασία κατά 20 βαθμούς, δηλαδή στους 160°C, και ψήνουμε για περίπου 45 λεπτά με μία ώρα, μέχρι να δούμε πως στερεοποιείται και ροδίζει στο πάνω μέρος. Κόβουμε σε μεγάλα κομμάτια και την σερβίρουμε χλιαρή, για να έχει χρόνο να σφίξει, πασπαλίζοντας με φρέσκο πιπέρι.\nΝόστιμη πινελιά-πρόταση για τους μη νηστεύοντες: στο ίδιο μίγμα μπορούμε να προσθέσουμε τριμμένη φέτα, κατά προτίμηση κάπως σκληρή, γύρω στα 500 γραμμάρια. Σε αυτή την εκδοχή ελαττώνουμε το αλάτι στα χορταρικά ώστε η γεύση να ισορροπήσει με το αλμυρό τυρί. Αλλιώς, από δίπλα ή από πάνω, στο πιάτο πια, μερικές κουταλιές κατσικίσιο μαλακό τυρί ή καλό γιαούρτι.\nPosted on December 4, 2015 by Συνταγές με άρωμα και γεύση για μικρά και μεγάλα παιδιά !\nPrevious Previous post: κρεμμυδια χαραγμενα σταυρωτα στη γαστρα!!!!!!!\nNext Next post: Πιπεριές γεμιστές με μανιτάρια


Κινητές Προσθετικές Αποκαταστάσεις – Once Upon a Smile\nΚΙΝΗΤΕΣ ΠΡΟΣΘΕΤΙΚΕΣ ΑΠΟΚΑΤΑΣΤΑΣΕΙΣ\nΈχω χάσει όλα τα δόντια μου! Τι να κάνω;\nΗ ολική ή η μερική απώλεια των δοντιών μάς κάνει να φαινόμαστε πιο γερασμένοι και επηρεάζουν την ομιλία και την μάσηση της τροφής.\nΕυτυχώς, σήμερα υπάρχουν ποικίλες λύσεις για την ανάκτηση της ομαλής λειτουργίας του στόματος.\nΗ πιο οικονομική επιλογή είναι οι ολικές οδοντοστοιχίες. Πολλοί άνθρωποι γύρω μας φοράνε οδοντοστοιχίες, χωρίς απαραίτητα να ξεχωρίζουν από τα φυσικά δόντια χάρη στη δεξιοτεχνία των ειδικών και στην εξέλιξη των σύγχρονων υλικών.\nΗ μόνη λύση είναι η “μασέλα”;\nΥπάρχουν τρία είδη κινητών αποκαταστάσεων:\nΕάν υπάρχει απώλεια όλων των δοντιών, η ολική οδοντοστοιχία αποτελεί τον οικονομικότερο τρόπο αντικατάστασής τους. Επίσης επιτρέπει την αποκατάσταση της χαμένης στήριξης του προσώπου, την ομαλή μάσηση και ομιλία. Στον αντίποδα οι ολικές οδοντοστοιχίες παραμένουν ασταθείς, ειδικά στην κάτω γνάθο, όπου μπορεί να τις εκτοπίζει η γλώσσα.\nΣε τέτοιες καταστάσεις οι επένθετες οδοντοστοιχίες εξομαλύνουν το πρόβλημα. Στηρίζονται σε φυσικά δόντια ή εμφυτεύματα και παρέχουν τη σιγουριά της σταθερότητας στο στόμα. Συνήθως στην κάτω γνάθο αρκούν δύο εμφυτεύματα για να συγκρατήσουν την επένθετη οδοντοστοιχία, ενώ στην άνω γνάθο απαιτούνται τουλάχιστον τέσσερα εμφυτεύματα.\nΟι μερικές οδοντοστοιχίες μπορούν εξίσου να είναι σταθερές, ειδικά όταν συγκρατούνται αμφοτερόπλευρα από φυσικά δόντια. Το συνηθέστερο πρόβλημα είναι η παγίδευση τροφών κάτω από τα πτερύγια της οδοντοστοιχίας και ο μακροπρόθεσμος τερηδονισμός των δοντιών-στηριγμάτων.\nΘα μπορώ να μασήσω;\nΌλοι οι τύποι κινητών προσθετικών αποκαταστάσεων κατασκευάζονται εξατομικευμένα στο οδοντοτεχνικό εργαστήριο με τη βοήθεια αποτυπωμάτων που λαμβάνει ο οδοντίατρος από τον ασθενή. Ακολουθούν τροποποιήσεις ενδοστοματικά προκειμένου να αποκατασταθεί η λειτουργία της μάσησης και της ομιλίας. Σε περίπτωση που όλα τα δόντια στο στόμα σας πρέπει να εξαχθούν, μια άμεση ολική οδοντοστοιχία μπορεί να κατασκευαστεί ώστε να μη μείνετε νωδοί. Μετά την πλήρη επούλωση των ιστών κατασκευάζονται οι τελικές ολικές οδοντοστοιχίες. Η φάση συντήρησης μετά το τέλος της θεραπείας είναι σημαντική . Το οστικό υπόβαθρο αλλάζει, και για αυτό οι προσθετικές αποκαταστάσεις θα χρειάζονται τροποποιήσεις με τον καιρό. Ο χρόνος επανάκλησης για έλεγχο ποικίλει από ασθενή σε ασθενή. Στόχος του οδοντιάτρου είναι να διασφαλίσει τόσο την ορθή λειτουργία της ομιλίας και της μάσησης όσο και την αισθητική σας ικανοποίηση.


Τόποι δύναμης ... | Oroskopos.tv\nΤόποι δύναμης …\nΈνας τόπος θεωρείται «τόπος δύναμης»\nΌταν συγκεντρώνει και αποδίδει στον χώρο δυνάμεις που ξεφεύγουν από τα συνηθισμένα.\nΈνας τόπος δύναμης μπορεί να εκπέμπει θετική ή αρνητική ενέργεια.\nΑν βρεθούμε σε μια γωνιά του κόσμου όπου αισθανόμαστε πιο ελαφρύ το πνεύμα μας, πιο αισιόδοξη την καρδιά μας και πιο δυνατό το σώμα μας, τότε είμαστε σε έναν θετικό τόπο δύναμης.\nΑν κάπου νιώθουμε μια αόρατη απειλή, μια βαρυθυμία χωρίς λόγο, ή και σύγχυση ακόμα, έχουμε εισέλθει σε έναν τόπο που μας απομυζεί την ενέργεια, είναι δηλαδή αρνητικός.\nΚαθώς ξαναβλέπουμε με καινούριο μάτι τις αρχαίες πνευματικές κατακτήσεις,\nΑντιλαμβανόμαστε ότι οι αρχαίοι πολιτισμοί ήξεραν πολύ καλά αυτούς τους τόπους. Σύγχρονες μελέτες αποκαλύπτουν τη μυστική σύνδεση ιερών τόπων του αρχαίου κόσμου.\nΦανερώνουν επίσης ένα μέρος των απόκρυφων γνώσεων που διατηρούσαν τα Ιερατεία, σχετικά με την Αστρονομία, τα Μαθηματικά, την Ενέργεια και τη Γεωδαισία, με τις οποίες επόπτευαν και καθοδηγούσαν τη μοίρα του κόσμου.\nΌλοι οι αρχαίοι ναοί και τα θεραπευτήρια είναι χτισμένα σε τόπους με μεγάλο φορτίο συσσωρευμένης ενέργειας.\nΚαι όλες οι «πύλες του άλλου κόσμου»,\nΌπως η Αχερουσία Λίμνη, είναι τόποι αρνητικής δύναμης.\nΑπαραίτητη προϋπόθεση για να γίνει ορθή χρήση των δυνάμεων του τόπου, ήταν η ακριβής γνώση του ηλιακού συστήματος και των αστερισμών, πάντα σε συνδυασμό με την γεωγραφική- γεωδαιτική μορφή του χώρου και των τελετουργικών, όπως λέγονται, ενεργειών που τον διατρέχουν.\nΚάθε τέτοιος τόπος αποτελεί ένα σταυροδρόμι ενεργειών, έναν κόμβο, και συνήθως φιλοξενεί κάποιο ιερό, ένα μαντείο, ένα βωμό και με την έλευση του χριστιανισμού ένα εικονοστάσιο ή ένα απλό προσκυνητάρι.\nΕίναι χρήσιμο να γνωρίζουμε,\nΕάν το σπίτι μας είναι κοντά σε έναν τέτοιο τόπο δύναμης, τόσο για να επωφεληθούμε, αν έχει θετική επίδραση, όσο και για προφυλαχθούμε από τις αρνητικές ενέργειες.\nΗ γη είναι γεμάτη θαύματα, έτσι κι αλλιώς. Και μας τα προσφέρει για να μας βοηθήσει να «σηκωθούμε λίγο ψηλότερα».


ΟΙ ΠΙΟ HEAVY ΣΤΙΓΜΕΣ ΤΩΝ DREAM THEATER - Rockpages\nΟΙ ΠΙΟ HEAVY ΣΤΙΓΜΕΣ ΤΩΝ DREAM THEATER\nΣτον τελευταίο τους δίσκο, «Distance over Time», οι Dream Theater στράφηκαν ξανά προς την πιο συμπαγή, κιθαριστική, μεταλλική πλευρά τους, αυτή που περιμένουμε να ξεδιπλώσουν και στη συναυλία τους στην Αθήνα στις 2 Ιουλίου. Πάμε να θυμηθούμε δέκα από τα πιο heavy κομμάτια στη δισκογραφία τους.\nΞεκινώντας με κάτι από το πρόσφατο πόνημά τους, το «Untethered Angel» δεν είναι σε καμία περίπτωση ο μόνος «εκπρόσωπος» του «Distance over Time» που θα μπορούσε να επιλεγεί, είναι όμως το κομμάτι που έδωσε το στίγμα για την κατεύθυνση του νέου δίσκου. Βάλτε το outro σε ένα καλό ηχοσύστημα και ο χώρος θα γεμίσει, όπως συμβαίνει και στις ζωντανές του εκτελέσεις…\nΤο φινάλε της «Twelve-step Suite» είναι ένα τραγούδι – Frankenstein με μελωδίες των προηγούμενων μερών να επιστρέφουν, αλλά και ένα σαρωτικό main riff, από τα πιο επιθετικά στην καριέρα του συγκροτήματος. Μοναδική «παραφωνία» κατά τη γνώμη μου τα… φωνητικά του Mike Portnoy.\nΠεριγράφοντας τον ήχο που αναζητούσε για το «Dream Theater», ο John Petrucci είχε πει πως θέλει η εμπειρία της ακρόασης να θυμίζει μια γεμάτη μπουκιά από πλούσιο, κρεμώδες κέικ σοκολάτας. Αυτόν τον ήχο θα ακούσετε εδώ, όπως και στο «Behind the Veil». Συναισθησία στα καλύτερα της.\nΤα νεύρα του Petrucci, σε συνέχεια ενός διαπληκτισμού με τον Mike Stone των Queensrÿche κατά τη διάρκεια της κοινής τους περιοδείας, συνδυάζονται με ένα απλό αλλά άκρως αποτελεσματικό riff. Το αποτέλεσμα είναι ένα κλασικό πλέον τραγούδι, το οποίο προσωπικά δεν θα ήθελα να λείπει από κανένα setlist του συγκροτήματος.\nΣκεπτόμενος κανείς τα μεγάλα σε διάρκεια έπη των Αμερικανών, ίσως έρχονται πρώτα στο μυαλό οι Floyd-ικές στιγμές του «Octavarium». Το συγκεκριμένο «τέρας» από το «Systematic Chaos» ωστόσο, μετά το ήρεμο συγκριτικά πρώτο μέρος, ξεσπά σε μια full-on πατροπαράδοτη, ορθόδοξη και ιδρωμένη metal επέλαση, μουσικά αλλά και στιχουργικά παρακαλώ.\nΤρομερή σύνθεση, από έναν υπερπλήρη δίσκο. Σε χτυπάει εξ αρχής με το ένα riff μετά το άλλο, συνεχείς αλλαγές και ανατροπές, και τον Portnoy να «ντύνεται» Vinnie Paul στα drums, κάνοντας τρομερή δουλειά με τα πόδια. Το «μπάσιμο» γύρω στο εξάλεπτο θα μπορούσε κάλλιστα να βρίσκεται σε album των Pantera.\nΒαρύ και ασήκωτο σεμινάριο ρυθμικής κιθάρας, αδικαιολόγητα υποτιμημένο, ασυνήθιστα σκοτεινό για τα δεδομένα τους. Όταν έχεις τελειώσει την προηγούμενη περιοδεία σου παίζοντας ολόκληρο το «Master of Puppets» ξεκλειδώνει ο καρπός! Αυτά καλό είναι να γίνονται…\nΕπιστροφή στο «Six Degrees of Inner Turbulence», στο δεύτερο cd αυτή τη φορά. Το «The Test that Stumped Them All» είναι το κρεσέντο στη μέση του title track : Δαιμονισμένο riff και συνεχόμενα snare rolls από τον Portnoy, που άπαξ και τα ακούσεις δεν τα ξεχνάς ποτέ.\nΟδοστρωτήρας! Έχει το ιδιαίτερο στοιχείο ότι εδώ δε μιλάμε μόνο για συγκεκριμένα σημεία μέσα στο τραγούδι, αλλά για 9 λεπτά με το πόδι πατημένο στο γκάζι. Το δε φινάλε, ζωντανά, με τον Jordan Rudess να έρχεται στο μπροστινό μέρος της σκηνής για να παίξει το solo του, είναι highlight.\nΕν αρχή ην το Mirror. Προφητικό, κοφτό, συγκεκομμένο riff, με ένα tempo στο οποίο ο λαιμός είναι αδύνατο να αντισταθεί. Του αξίζει να βρεθεί στην κορυφή, καθότι κομματάρα συνολικά, με πολύ καλό LaBrie, εξαιρετικό Kevin Moore και την ασύγκριτη ατμόσφαιρα που εκπέμπει το «Awake».\nΠροηγούμενο άρθροALICE IN CHAINS, 1000 MODS…ΟΙ ΩΡΕΣ ΕΜΦΑΝΙΣΗΣ\nΕπόμενο άρθροLIVE ALBUM ΣΕ ΔΙΑΦΟΡΕΤΙΚΑ FORMATS ΑΠΟ ΤΟΝ ΙΑΝ GILLAN